c: text/html

text:
Nta mateka yuzuye wasanga mu Rwanda uretse ayo abahawe ububasha n’abategetsi bategekwa kubuganiza mu Banyarwanda.
Amateka y’igihugu atanye cyane n’amanyanga akoreshwa n’abategesi bagenda basimburana ku ntebe y’ubuyobozi bw’Igihugu, kuko amateka ni urukurikirane rw’ibintu byabaye, byaba byiza, byaba bibi kandi bikagomba kwemerwa nta kubironga mu marangamutima.
Mu Rwanda ho si ko bimeze, kuko Abanyarwanda , guhera kera bafashwe bugwate n’abategetsi bishyiraho bifashishije ibyemezwa n’inzu bakomokamo, aho usanga umwami yarasimburaga se biturutse ngo ku byateganijwe n’abiru. Muri aya mahame y’abiru ariko umuntu ashobora kwibaza amanyanga yahakorerwaga. Urugero rutari kure ni iyimikwa rya Yuhi Musinga, wimitswe hadakurikiwe ubushake n’irage bya se Kigeli Rwabugiri, ahubwo hagakurikizwa amatiku yari yateganyijwe na nyina Kanjogera na basaza be Kabare na Ruhinankiko, bashakaga ko umwana wabo, Musinga aba umwami maze ingoma y’abega igakomeza gushikamira u Rwanda. Aha se umuntu yavuga ko abiru bigeze babigiramo uruhare? Habe na mba, kuko ibyabereye ku Rucunshu, aho uwagombaga kwima ingoma, Rutalindwa, yishwe n’inzu ye yose, bityo ikazima, kugira ngo hazimikwe Musinga wari ukiri na mutoya. Ni cyo abasesengura bise Kudeta ya mbere yabaye mu Rwanda. Nta ruhare rero abiru b’icyo gihe babigizemo.
Yuhi Musinga wimye ingoma akiri umwana wavuga ko yategetse ate, mu gihe yari akikijwe n’ibisahiranda nka Kabare na Ruhinankiko, utibagiwe na nyina bose bifuzaga ko ibyo bakoze bitamenyekana, ubavuguruje akicwa cyangwa agacirwa ishyanga? None se aya mateka y’igihugu ababaje hari ubwo yakosowe? Icyabaye ni uko Musinga amaze gukura mu bitekerezo yakomeje mu murongo wa ba nyirarume na nyina, maze agerekaho no guhangana n’abazungu, batashimishijwe n’imigirire mibisha yahozeho mu Rwanda yo kwica nta rubanza uwo umwami atanze wese. Ngo umwami yari nyiri ibintu n’abantu bivuga ko yari afite uburenganzira bwo kwica uwo ashatse, igihe abishakiye n’uburyo abishatsemo. Ingero mu Rwanda ni nyishi aho umwami, biturutse k’uko yaramutse yashoboraga gutanga umuntu akicwa,bityo akaba ari we wenyine ufite uburenganzira bwo gutanga igihano cy’urupfu. Nta rundi rukiko rwabagaho mu Rwanda, usibye itegeko ry’umwami. Mwibuke urutare rwa Kamegeri warutwikiweho, kubera ko yari yabwiye umwami ko igihano cyari giteganyirijwe umugome, kwari ugucanira urwo rutare rugatukura, maze akarujugunywaho aboshye, agashya agakongoka. Yego cyari igihano giteye ubwoba, ariko umwami na we ntabwo yagombaga kugihanisha Kamegeri. Kuko nubwo akeka ko yatanze ubutabera, ahubwo yashimishije abagaragu be, ahasigaye na we yerekana ubugome bwari bumurimo,
Biravugwa ko abazungu bagize igihe cyo gukorana n’ubwami batangazwaga cyane n’ubwo buryo bumeze nk’itegeko umwami yagiraga bwo kwambura uwo ari we wese ubuzima. Ibi ndetse bikaba ari cyo cyabaye igihato hagati y’abazungu n’ubwami, nubwo n’abazungu batari miseke igoroye, ariko nibura bari bavuye mu bihugu byumva ko ubuzima bw’umuntu ari intavogerwa. Ibindi byagiye bitanya umwami n’abazungu kugeza bamucira I Moba ho muri Congo, bisa nk’aho bikomoka muri ibi binyuranyo by’imitekerereze. Ariko rero ibi ndakeka ko byumvikana, kuko mu by’ukuri muri icyo gihe, twari imbere y’ihangana hagati y’imyumvire inyuranye, irangwa no gushyamiranya imibereho y’abantu bayobowe na filozofiya y’inyuguti, irimo kwandika no gusoma, ukabashyamiranya n’abandi batigeza bahura n’ubu bumenyi; mbese abamurikiwe n’abakiri mu mwijima w’ubumenyi. Ikimenyimenyi gisobanura ko icyo gihe abanyarwanda bari mu icuraburindi ni nk’imvugo isobanura ko nta kindi gihugu kibaho kitari u Rwanda. Washoboraga kumva, ndetse na vuba rwose, umuntu abajije nk’umunyeshuri wiga mu mahanga ati muri urwo Rwanda rwanyu muturusha iki? Bisobanura ko nta kindi gihugu kiba mu mutwe we usibye u Rwanda.
Imitekerereze nk’iyi rero ni yo yagombaga kunyuranya abo bazungu n’abo bari baje gukoloniza.
Ibintu ntibyigeze bihinduka cyane no mu minsi yakurikiye
Nubwo abasimbuye ingoma ya cyami bari batezweho gusoma amateka y’igihugu ku buryo bunyuranye, si ko byagenze. Abanyarwanda tujye twemera amateka yacu. Ingoma mputu ya Kayibanda yavuye muri Revolisiyo ya 1959, iyo iza kugaruka ku kibazo cy’ubuhunzi yari yateje, u Rwanda ntiruba rwarabaye agatobero nk’uko rumeze ubu. Impunzi na zo zari ziri mu mahanga, iyo zishaka uko zumvikanisha ibibazo byazo ku buryo bw’imishyikirano, ibintu ntibiba byaragombye kugera iyo byageze, ngo dupfushe abantu bangana kuriya kandi binasige inzangano zitazigera zishira, kubera ko ari zo ubutegetsi buriho ubu bwifashisha. Ndaza kubyerekana.Yaba Perezida Kayibanda, yaba Perezida Habyarimana, nta n’umwe wigeze agira ubushake bugaragara bwo kumva ko hari abandi bana b’u Rwanda batarurimo, ahubwo bakoraga ibishoboka byose n’ushatse gutaha kandi nta ntugunda ateye agasubizwa ishyanga shishi itabona. Iri ni ikosa ry’amateka rikomeye, rirangwa n’ubwoba no kwikanyiza byaranze izo Repubulika zombi.Biba byarashobotse ko mu mibanire y’u Rwanda n’ibindi bihugu, aho gusaba gusa imfashanyo y’amajyambere kimwe n’inkunga ya gisirikari, haba harongeweho n’irindi shami ry’ububanyi n’amahanga ryumvisha abadutera inkunga uburemere bw’ikibazo cy’impunzi. Ubusanzwe nta muntu n’umwe ufite uburenganzia bwo guheza umwenegihugu hanze yacyo. Mujya mwumva Kagame avuga ngo ikimubabaza ngo ni uko bamwe yabemereye kugaruka mu Banyarwanda, ngo atabamariyemo umujinya wose ngo bagire icyo bajyana. Iyi mvugo igaragaza ko abanyarwanda ari abari imbere, kandi na bwo atari bose, abari inyuma y’igihugu bakitwa abanzi, iyi mitekerereze yo kumvikanisha ko Perezida ari we ufite ububasha bwo kugena ugomba kuba cyangwa kutaba umunyarwanda, kandi yarabivukanye; iyi migirire ni yo izatinda igaturikamo intambara yindi. Ntabwo ikiremwamuntu ushobora kugihatira aho kiba, kitabishaka, kamere y’ubwigenge iba mu muntu imutegeka guharanira ubwigenge bwe. Kagame rero nabimenye, ko arimo kugirira nabi abanyarwanda abashyamiranya ngo akunde yihaze, ariko amaherezo bizamugaruka. Yari akwiye kuba yigira ku cyamugize icyo ari cyo wa mugani we, akava mu miteto ngo yubatse inzu ngo nta wayimuteramo. Amenye ko yibeshya, kuko ni ko amateka abivuga kandi amateka ntabeshya, amateka nyayo ahora ari ukuri. Mu gihe abanyarwanda bari bategereje ko FPR yabeshyaga ko izanye demokarasi, batunguwe no kubona FPR na nyira yo bagarukanye bwa bugome bw’ubwicanyi, busumba kure ubwo ku ngoma ya cyami.
Ingoma ya Kagame ishingiye ku gucurika amateka
Ni nde waketse ko muri iki kinyejana hariho umuntu utekereza ko ari we kamara, areba intwaro zicurwa, areba inama zikorwa, areba amasezerano yo kumvikana asinywa hirya hino, maze we akanangira ngo azigira ingunge idakoreka, ngo ntawe bazavugana nk’aho ari we ufite ukuri wenyine; ngo uzabigerageza ntazamenya ikimukubise n’ibindi. Ibi bitekerezo biranga umuntu utekereza mu binyejana byashize. Bihinduka agahomamunwa iyo kugira ngo abe yicaye aho yicaye hariya na byo byanyuze mu biganiro. Umuntu yavuga ati abantu bamwe bibagirwa vuba.
Igihe cyari kigeze niba kitarenze ngo Kagame asubire mu mateka, maze ayabaze na yo amuhe ibisubizo. Erega nta n’ikigoye kirimo, kuko amateka ya vuba kandi yagizemo uruhare amwibutsa ko iyo wanze kuganira n’uwo mutumvikana, amaherezo murarwana. Ikindi amateka yakagombye kumwibutsa ko ufite ubutegetsi ibyo yavuga byose, uri hanze ni we uba afite ukuri ,kuko nta gisobanuro ashobora gutanga kugira ngo yerekane ko afite uburenganzira bwo guheza abenegihugu hanze yacyo ngo yitwaje umutekano. Ahubwo abamufasha bamubwira ko ari we utera umutekano muke asunika abantu hanze y’igihugu. Akwiye kubimenya rero ko ibinyoma byose wahimba ushaka guheza umuntu hanze bigeraho bigashira ivuga,.Ikindi agomba kwibuka ni uko ibihe bihinduka: abo yishingikirijeho afata ubutegetsi bose barasimbuwe, bivuga ko agomba gutangira bundi bushya gusobanura ikibazo cye; ikindi kandi imibanire y’ibihugu igenda ihindura isura, ku buryo agaciro k’Akarere aka n’aka bihinduka vuba vuba. Urugero rutari kure ni urwo yari akwiye kuba yibuka kurusha abandi: niba abanyamerika n’abongereza baramufashije ngo abageze ku bukungu bwa Kongo, ubu noneho ntagikenewe, abo ba Mpatsibihugu bafite abandi bavugana batamukeneye. Uburemere yari afite ku munzani mu Karere warabogamye, ubu Kongo irakorana bya hafi na Afurika y’Epfo na Tanzaniya, na Angola ku buryo iyo Kagame yenze gusunutsa yo utuzuru ibi bihugu bibona yivanga. Intwaro yajyaga yifashisha ngo ahake Kongo zaguye ingese, izindi zarashaje. Yari akwiye kuva ibuzimu akajya ibuntu, kuko ishyamba ritakiri rweru kuri we.
Kagame n’abandi bamubanjirije baratinya amateka
U Rwanda rw’iki gihe rurasa n’uruyobowe nk’inkambi ya gisirikari, aho usanga kuri buri rwego rw’ubuyobozi hari umusirikari. Ntawe uyobewe amategeko ya gisirikari, twese tuzi ko ngo umukuru aba afite ukuri, kabone n’iyo yaba yibeshya ku buryo bugaragarira bose. Ni cyo kiri mu Rwanda. Mbese wagira ngo Kagame yiteguye kuba umwami, wa wundi wica agakiza uwo ashatse wese, ni we uca imanza nta bagabo batanzwe, ni we wigisha amasomo y’ubukungu n’ikoranabuhanga, ni we uteganya uburinganire mu buyobozi, ni we ushaka uko u Rwanda rumera nta we agishije inama, mbese ni we kamara, ku buryo ngo abanyarwanda bose basanze ari we wenyine wategeka u Rwanda rugaterera.
Nyamara iyo usesenguye neza imitegekere ye usanga ari imitegekere ishingiye ku gushyamiranya abanyarwanda, ngo batazigera bashyira hamwe, bakamuvana “indya” mu kanwa. Porogaramu zose zikorwa n’ubutegetsi bwe ni cyo zigamije, akagerekaho ko anatinya bikomeye igihe kirimo kumwotsa igitutu, aho agomba kwema akerekana uruhare rwe rwose ku byabaye mu Rwanda, atari biriya akangisha yigira uwarokotse kurusha abandi. Agomba kuzasubiza ibirego byose bimuri ku mutwe by’ubwicanyi bwose bwateguwe na we kugira ngo agere ku butegetsi. Ibi ndetse ni byo birimo kugenda bigaragara mu myifatire ye igenda ihindagurika. Koko rero agitangira yerekanaga ko byose byubakiye ku rutugu rwe, ko icyo ashatse cyose gikorwa; ko nta muntu n’umwe wavuguruza ibyo atekereza, ko ari we wenyine nyir’u Rwanda. Nyamara gahoro gahoro ibyari bigize fondasiyo y’ibyo yemera biragenda bihunguka nk’amababi y’igiti cyo mu cyi. Ibirego byose mu mfu zinyuranye z’abanyarwanda, baba abanyapolitiki, baba abaturage basanzwe, izi manza zose zirabitse kandi arazizi; ubukungu bw’u Rwanda kimwe ndetse n’ubuyobozi byatangiye gukemangwa no kurwanywa, abamushyigikiye umwe umwe baragenda bamuvaho, bamwebapfa anabiyiciye, abandi bamuhunga kandi bakamushyira hanze; inshuti nk’uko nabivuze haruguru, nyinshi zari zinakomeye ziragenda zisimburwa (Clinton, Blair n’abandi), cyangwa zigatangira kumuhunga kuko zidashaka kuzasangira ibirego. Ariko ikiruta ibindi muri ibi ni uko Abanyarwanda ubwabo bagenda bahumuka bakanamenya n’ukuri. Uko iminsi igenda ihita indi igataha, ni na ko ukuri ku miterere ya politiki ya Kagame n’agatsiko ke igenda isesengurwa ikajya ahagaragara, abamwibeshyeho bakamenya uwo bakorana na we, abamuyobotse bibeshya cyangwa bajyanywe n’inyungu zinyuranye bakazisanga basangira ibyaha, kuko baca umugani ngo “nyamwanga kumva ntiyanze kubona”. Uyu mugani na wo ukaba uri mu murongo w’amateka. Amateka urayasiga, ariko yo ntakureka ahora akugiraho ingaruka, ari byo bituma kenshi na kenshi abanyarwanda dusarura ingaruka dukomoka ku mateka y’igihugu cyacu.
Nanzura nasaba ko inama twari dukwiye kwigira twese, n’abo barimo gusinda ubutegetsi i Kigali, ni uko ntawe uheza iby’isi, kandi ugira ineza ukayisanga imbere; wagira nabi na byo bikaba uko. Bikaba rero ari byiza guhitamo kugira ineza, kuko ni yo nawe uzasanga imbere.Tukareka amateka akatubera umujyanama uruta abandi kandi tukicisha bugufi, tukareka ndi igabo itagihaha. Ibi abategetsi b’u Rwanda nibabyumva ibintu bizaba bitangiye kujya mu buryo, nibanangira ntibabyumve bazanirengere ingaruka zabyo. Simbateze iminsi nabagiraga inama.
Emmanuel Senga

robotstxt: allowed

filter: keep


text:
Ubutumwa bwa 25.12.2020
Twaronse incuti nziza iruta izindi zose ari we Yesu Kristo
Twaronse incuti nziza ari we Yesu Kristo. Incuti idufatisha umugozi w´urukundo akaba umujyanama.
Umwari uzasama inda azabyara Emmanueli Imana iri kumwe natwe. Tugomba kubyemezwa na Mpwemu Year kuko nta bundi buhanuzi dukeneye bwo kutwemeza ko Yesu ari kumwe natwe. Araturinze umwaka wose mu byo ducamo byose. Atari Uwiteka urinze umurinzi yaba arindiye ubusa.
Icyazanye Yesu: Ntabwo yaje gukuraho amategeko Matayo 5:17&20 ahubwo yaje kuyemeza. Yazanye ibirenze kuri ayo mategeko, kubyarwa byakabiri ngo dukiranuke by´ukuri mu buryo bw´ubu Mana. Atuzanira imbuto z´umwuka, ariko kamere ihabanye n´imbuto za Mpwemu. (Niyo mpamvu umuntu ibyo ashaka gukora atari ibyo akora).
Urugero Matayo 19:16&26
Sawuli ahuye na Yesu yahindukiye ahindukiye ahindurwa n´izina.
Unesha nzamuha izina rishya ritazwi n´umuntu wese keretse urihabwa.
Icyamuzanye nukuduhindurira amazina.
Matayo 2: 1&4 – 7&12
Abanyabwenge bajya kuramya Yesu bamenye ibihe. Urugero Igihe abantu baheka ikimuga bakajya gushaka Yesu akabakiza. Yaje kudukiza ibya roho n´umubiri.
Kuko Imana yakunze abari mu isi byatumye itanga umwana wayo w´ikinege kugira ngo umwizera wese atarimbuka ahubwo ahabwe ubugingo buhoraho.
Ntatoranya ku butoni umwemera wese nawe aramwemera.
Ibyakozwe n´intumwa 3:1 &16
Petero na Yohanna bakijije ikimuga bakoresheje izina rya Yesu. Yesu yatuzaniye izina rikomeye ngo icyo muzasaba cyose mu izina rya Yesu muzagihabwa.
Imana yatoranyije abaswa bo mw´isi kugirango ikoze isoni abanyabwenge, ibinyantege ngo ikoze isoni abakomeye. Niyo ibaha kuba muri Kristo Yesu waduhindukiye ubwenge buva ku Mana.
Uwirata yirate Kristo.


text:
Minisitiri Gatabazi yashyize ibuye ry’ifatizo ahubakwa ibiro by’Akarere ka Burera
Yanditswe na NYIRANEZA JUDITH
Minisitiri w’Ubutegetsi bw’Igihugu, Gatabazi Jean Marie Vianney, kuri uyu wa Gatanu, yashyize ibuye ry’ifatizo ahubakwa ibiro bishya by’Akarere ka Burera, mu Murenge wa Rusarabuye, mu Kagali ka Kabona, mu Mudugudu wa Rutuku, kuko aho Akarere kakoreraga hashaje hamaze imyaka isaga 30 ndese hari na hato bikabangamira serivise yahabwaga abaturage.
Minisitiri Gatabazi yasabye abayobozi kuzifashisha ibyo biro bishya bagaha abaturage serivise nziza inoze.
Ati “Icyo bivuze ni imiyoborere myiza, bigasobanura guha abaturage serivisi nziza, ni iterambere kuko ni inyubako igezweho kuko aho bakoreraga hari hato kandi hashaje kuko hubatswe kera.”
Gatabazi kandi yasabye abaturage kubyaza umusaruro ibikorwa by’iterambere begerezwa n’Ubuyobozi Bukuru bw’Igihugu.
Yagize ati: “Mumfashe gushimira Umukuru w’Igihugu, Nyakubahwa Paul Kagame ku bikorwa remezo mwagejejweho. Mubibyaze umusaruro mwiteze imbere, mubirinde; kandi mubifate neza.”
Abaturage bo mu Karere ka Burera bishimiye iyi nyubako, cyane ko bahabonye akazi bavuga ko ari iterambere.
Niyonsaba Ezechiel yagize ati “Ubusanzwe inzira yo kugera ku Karere yari igoranye cyane, ubu twahabonye akazi ndetse n’abana bacu bagiye kujya bakora ibikorwa bibateza imbere, turashima Leta yacu ko ikomeje kutuzirikana ikaduteza imbere.”
Nyuma yo gushyira ibuye ry’ifatizo ahubakwa ibyo biro bishya by’Akarere ka Burera yanasuye ibikorwa remezo byegerejwe abaturage, by’umwihariko mu Mirenge ikora ku mipaka y’Akarere, mu Mudugudu wa Rugarambiro, Akagari ka Gashanje mu Murenge wa Kivuye. Ibyo bikorwa birimo amashuri, Ibigo nderabuzima n’ibikorwa by’amashanyarazi.
Minisitiri Gatabazi yavuze ko kubaka ibiro bishya by’aka karere, bizatuma abaturage barushaho kuhabwa serivisi inoze, ndetse ko gahunda yo kuvugurura inyubako Uturere dukoreramo izakomeza uko ubushobozi buzagenda buboneka.
Inyubako nshya y’ibiro by’Akarere ka Burera izaba ifite amagorofa ane, izuzura itwaye amafaranga y’u Rwanda asaga miliyari eshatu, bikaba biteganyijwe ko izubakwa mu gihe cy’imyaka ibiri.
Ahubakwa Ibiro bishya by’Akarere ka Burera mu Kagari ka Kabona byitegeye ibiyaga bya Burera na Ruhondo ndetse n’Igishanga cy’Urugezi.


text:
Julie na Cédric,bari bamaze ukwezi kumwe bashyingiwe.Icyo gihe muri 2013 byari ibicika,urukundo rugurumana!Gusa nyine ibyo byishimo ntibyamaze kabiri.
Na mbere akiri n’umukobwa yatinyaga abaganga b’amenyo.Kubera gutinda kwisuzumisha,aye yari yarashizemo imizi.Nyuma y’iminsi mikuru y’ubukwe,byabaye ngombwa ko yose bayamukiza, bakamushyiramo amaterano.Kuva ubwo yahise ahindura isura,ngo ahengama n’igikanu.
Uko kumuteramo andi, yabirwaye iminsi itarenze itatu, abaganga barayobewe ibyo ari byo. Ntibyatinze,asinzira ubudakanguka.Ubwo yari yujuje imyaka 20,Julie yasize umukunzi we mu marira,ukwezi kwa buki kudashize.
None dore uwari wabaye umugabo, asubiye ibusore ku myaka 36!Ese bizamugwa amahoro?Ese twavuga ko urwo rupfu rwaba rwaratewe n’uburangare bw’abaganga cyangwa ni ubushobozi buke bwabo?Cédric arakibaza byinshi.
Bisome: Je suis devenu veuf après un mois de mariage
Naho se Padiri wabashyingiye, hamwe n’ababaherekeje mu Kiliziya?Bose baguye mu kantu ngo « kubera iki buriya Imana yemeye biba,ikamwambura ubuzima? » Abandi batandukana kubera kurambirana,ariko bo…
By P.B


text:
Uburero abakobwa babiteye uwinyuma babihindura ibya bakera kandi ntagihe kurongorana bizarangira.niba bitumabashakanye bishimana kuki bitakubahwa na bose bakubaha umuco cyane abo bireba.
Umugorewakunnye araryohacyane nuwabyayeyabikorayakunabikaza
Byiza cyan mwatubwiy imiti bakoresha
Byiza cyane
Umuco wo gukuna ni mwiza, ahubwo two here tuwugarure kuko umaze gucika,mwigishe urubyiruko uko bikorwa ,hifashishijwe kuganiriza abana murugo gamer nababyeyi nabo.
Guca imyeyo ntabwo bikibaho ubu ariko bibaye byiza twabyubahiriza kuko aribyingenzi
Nge Umugore Wange Agombakuba Yarakunnye Kuko Iyoyakunnye Arakuryohereza Cyane
Ese nuwa maze kub’umudamu yabikora bigashoboka.
Ese nuwa maze kub’umudamu yabikora bigashoboka.
ITARAKUNYE NAMYARA
Najyemuza Binyingishe Kuko Ndabikunze
NDIFUZA KO MWAFUNGURIRA URUKUTA RWA ISITAGARAMU
Ndabona aribyiza
udaciye imyeyo ntubyara
utarakunnye ntabyara
Twabasaba ko mwatwereka umukonora canke gutwi kumwe ukuteye vyadufasha nkabo turi kure mumahanga tukigeragereza murakoze
guca imyeyo numuco mwiza cyane ngewe mfite ubuhamwa umugabo yarantaye kuko ntaciye imyeyo nyuma tubyaranye gatatu niho naje kubaza inshuti yajye impamvu umugabo yakwanga kubera iyo mpamvu ansobanurira ibyiza byo guca imyeyo naje gushaka umubyeyi wita shangazi wabaye icyamamare kubera guca imyeyo nagiyeyo numvaga aringewe ngenyine utaraciye imyeyo nahahuriye nabantu benshi baje kubikoresha biraza mba umugore nkabandi mbona na mavangingo araje arisutse ntitugasuzugure ibintu
guca imyeyo numuco mwiza cyane ngewe mfite ubuhamwa umugabo yarantaye kuko ntaciye imyeyo nyuma tubyaranye gatatu niho naje kubaza inshuti yajye impamvu umugabo yakwanga kubera iyo mpamvu ansobanurira ibyiza byo guca imyeyo naje gushaka umubyeyi wita shangazi wabaye icyamamare kubera guca imyeyo nagiyeyo numvaga aringewe ngenyine utaraciye imyeyo nahahuriye nabantu benshi baje kubikoresha biraza mba umugore nkabandi mbona na mavangingo araje arisutse ntitugasuzugure ibintu
Uwo mucyo nimwiza cyane,uwabikoze abatandukanye cyane nutara kunnye !
uwomuco. Nimwiza kuko mfite umugore wabikoze
uwo muco nimwiza kuko nanjye numva naca umugore wanjye inyuma,,nkumva ukuntu,umugore ukunye aryoha.
Gukunanibyiza ariko nabatarakunnye bamisha amavangingo umugabo akishima
Uwo muco nimwiza cyane
True


text:
Amateka yaranze intwari yo kwizera Augustine of Hippo
Yanditswe na: Ubwanditsi2020-09-14 09:31:42
Nyuma y’intumwa Pawulo, Augustine of Hippo, Umutagatifu muri Kiliziya Gatolika, niwe umuntu wakoze byinshi mu mateka ya gikristo, yanditse amagambo arenga miliyoni eshanu, yamenyekanye cyane mu gitabo yanditse cyitwa "The City of God" cyangwa se "Umurwa w’Imana" aho yashakaga kugaragaza ko Imana iriho imbere y’abayihakana. Ikindi kandi inyigisho ze zagize umumaro ukomeye cyane zituma abantu benshi bahindukira baza kuri Kristo.
Augustine of Hippo yavutse mu 354, nyuma y’imyaka 30 itotezwa ry’abakristo ryakorwaga n’Ubwami bw’Abaromani bahakanaga Imana rirangiye. Yapfuye ku wa 28 Kanama muri 430 afite imyaka 75 amaze guteza imbere Ubwami bwa Gikristo. Yavukiye muri Afurika y’amajyaruguru, ubuzima bwe hafi ya bwose yabumaze mu gihugu cya Alijeriya kandi yifataga nk’umunyafurika.
Binyuze mu nyigisho ze zerekeye agakiza n’ubuntu bw’Imana, zagize impinduka ku muryango mugari wa gikristo ndetse bituma abantu nka Maritin Luther King bamuha umwanya wa mbere mu bapadiri bagize ivugurura kandi bamufata nka se wa tewolojiya.
Hari byinshi by’ingenzi dukeneye ku buzima bwa Mutagatifu Augustin kubera Kwatura kwe. Yabyawe kandi arerwa n’umbyeyi w’umukristo , mama we yamureze neza akura afite impano ndetse atera imbere mu bijyanye no kwigisha agenda agiramo imyanya ikomeye. Yamaze igihe i Roma ariko yaje guhungabanywa no gushaka kumenya igisobanuro cy’ubuzima ariyo mpamvu yinjiye mu madini atandukanye ndetse akurikira filozofiya.
Amaherezo, yaje kumva ko byose ari ubusa, mugihe Augustin yari ufite imyaka 30, yasubiye mu bukristo. Yaratuye avuga uburyo, mugihe yari ari mu rungabangabo adashoboye gufata icyemezo, yumvise amajwi y’abana amubwira ati: "fata usome". Bidatinze, yafunguye Bibiliya ye asoma Abaroma 13: 13-14 hagira hati:"Tugendane ingeso nziza nk’abagenda mu mucyo, tutagira ibiganiro bibi, tudasinda, tudasambana, tudakora iby’isoni nke, tudatongana kandi tutagira ishyari"
Augustine yakoze amahitamo ye, maze afata icyemezo cyo kugaruka mu buzima bwa gikristo arabatizwa ndetse agaruka mu muri Afurika ya Ruguru mu 388 kugirango ashinge umuryango w’abihaye Imana. Mu buryo bunyuranye n’umugambi we, yahawe inshingano, bidatinze agirwa Musenyeri wa Hippo (Bishop of Hippo), ubu hitwa Annaba muri Aligeria. Uyu mwanya yawugumyeho imyaka 40 kugeza apfuye.
Augustine yatanze urugero agaragaza kwiyemeza kwe agira ati:"Musenyeri washyize umutima we ku mwanya w’icyubahiro, aho gukora umurimo ashinzwe, agomba kumenya ko atari Musenyeri". Ni muri ubwo buryo, Augustin umubwiriza butumwa bwiza, umushumba n’umuyobozi yashoboye kuba umwanditsi wibitabo byinshi bivuga ku bintu bitandukanye: igihe, amateka, icyaha, intambara n’ubutatu (trinity).
Mu myaka ye ya nyuma Augustin of Hippo yahuye n’igihirahiro gikomeye cy’isi. Hamwe n’ubukristo bwari ubwa Leta, abizera benshi babonaga ubwami nk’ikintu cy’ingenzi ku mugambi w’Imana mu isi, na Roma nk’umurwa uhoraho. Byanze bikunze igihe Roma yagwaga mu 410, ingaruka ku bizera zabaye mbi, byarushagaho kugirwa bibi cyane n’ibirego bya gipagani bivuga ko Imana y’Abakristo yananiwe. Mu gusubiza, Augustin yanditse igitabo kinini cyitwa "The City of God" bivuga Umurwa w’Imana, muri iki gitabo yavuze ko ibyiringiro by’Abakristo bidashingiye kuri Leta yo mu isi cyangwa umujyi, ahubwo bishingiye gusa mu ijuru, umurwa uhoraho w’Imana.
Urupfu rwa Augustine of Hippo
Mbere gato y’urupfu rwa Augustin, Vandals, umuryango w’Abadage bateye Afurika y’Abaroma. Vandals yagose Hippo mu mpeshyi yo mu 430. Amakuru dukesha Possidius atubwira ko Mugihe Augustine yafatwaga n’uburwayi, yamaze iminsi ye ya nyuma asenga kandi yihana, yasabye ko Zaburi ya Dawidi bayimanika ku gikuta cye aho abasha kuyisoma neza. Augustine yayoboye isomero ry’itorero muri Hippo kandi ibitabo byose byarimo byabitswe neza bigirira umumaro abantu benshi.
Augustine yapfuye kuwa 28 Kanama azize uburwayi, nyuma gato y’urupfu rwe, vandals, umuryango w’abadage baragarutse batwika umujyi. Basenya ibintu byose uretse catederal ya Augustine n’isomero rye nibyo byasigaye bidakozweho.
Augustine yabaye icyamamare ndetse akundwa na benshi, kandi yamenyekanye nk’ umudogiteri w’Itorero mu 1298 byemejwe na Papa Boniface wa VIII. Umunsi mukuru bizihiza Mutagatifu Augustin ni 28 Kanama, ariwo umunsi yapfiriyeho.
Ni iki dukwiye kwigira kuri Mutagatifu Agustine of Hippo?
Biragaragara ko yari afite ubwenge butangaje kandi ntibwamubujije gukora umurimo w’Imana. Mubyukuri yari umuhanga wigishijwe kuba umugaragu, ariyo mpamvu dukwiye kumwigiraho byinshi birimo kwicisha bugufi.
Birashimishije uburyo Mutagatifu Augustin yakijijwe ndetse akizera, yahuye n’ibibazo byinshi ariko ntibyigeze bimuvana kuri Kristo ahubwo yamukomeyeho ibihe byose. Iri ni isomo ku bayobozi b’amatorero birakwiye gukizwa no kurinda agakiza kabo.
Augustine yagize isesengura ryimbitse ku miterere y’umuntu. Yanditse byinshi kubyerekeye icyaha n’uburyo cyononnye buri gace k’ubuzima. Umuburo we wo gutunga kamere itagira inenge kuri buri wese muri twe ntuzigera wibagirana na rimwe. Mubyukuri twese dukenera gukizwa ariko iyo duhuye n’intege nke tugakora icyaha birakwiye ko twicuza vuba nk’uko Augustin yabigenzaga.
Augustine yabayeho mu gihe cy’imvururu kandi yazitwayemo neza. Niba harigeze kubaho igihe gikomeye wagereranya no kurangira kw’isi, ni ukugwa kwa Roma. Nyamara ashyigikiwe n’Ibyanditswe Byera, Agusitine yahagaze ashikamye kandi yerekana ibirenze ku imvururu z’isi yerekeza ku Murwa w’Imana uhoraho. Iri ni iyerekwa dukeneye byihutirwa ndetse tukaritangaza.
Umva amateka yaranze intwari yo kwizera Augustine of Hippo


text:
(page 4)
Nkuko mwabinsabye numero y'indangamuntu
Ni 199280225998081
Yours faithfully,
MBONIMPA Joseph
Muraho Kizito,
Iyo handitse ko washyingiwe kandi utarigeze usezerana usabwa Imyanzuro y’urubanza rwabaye ndakuka yemeza ko uri ingaragu ugakosorerwa....
Muraho,
Aho mwavukiye harakosowe nk'ukpo mwabisabye.
Murakoze
Muraho,
Gahunda yo gufotora muri rusange ntiratangira cyakoze iyo umuntu afite impamvu yihutirwa turamufasha. Asabwa kwitwaza icyemezo kigaragaza impa...
Indangamuntu yawe yoherejwe mu murenge wa Rilima, Bugesera.
Muraho,
Indangamuntu zanyu nta kibazo zifite, ziragaragara muri system.
Murakoze
Buyobozi bwa NIDA,
Nifotoje ku wa 21/01/2020 ,ariko kugeza ubu indangamuntu yange ntiboneka ku murenge buri gihe uko ngiye kubaza niba yarasohotse....
Muraho protogene,
Mutubabarire ibaruwa yanyu ntabwo yatugezeho. Mushobora kongera mukayitwohereza kuri iyi email.
Murakoze
Muraho,
Iyo umuntu yasabye indangamuntu, nyuma y'iminsi 60 yoherezwa mu murenge yari yarayifatiyemo.
Murakoze
Muraho,
Indangamuntu z'abantu bazisabye muri Kamena zaroherejwe mu mirenge bazifatiyemo.
Murakoze
Muraho Protogene,
Iyo umuntu akeneye nimero y'indangamuntu y'umuntu ufunzwe, umugororwa yandikira ibaruwa umuyobozi mukuru w'Ikigo gishinzwe irangamun...
Muraho,
Nta ndangamuntu ya Uwera Aliane yigeze ikorwa bitewe n'uko bigaragara ko atigeze yifotoza. Turamugira inama yo kuzajya ku murenge akababwira i...
Muraho,
Abantu basabye indangamuntu mu kwezi kwa karindwi, indangamuntu zabo zarakozwe zoherezwa mu mirenge.
Niba iyawe itarimo, umukozi ushinzwe iran...
Buyobozi bwa National ID Agency,
Nitwa DUSANGIYUMUKIZA Jean claude
Nifuzaga gusaba amakuru Yuko indangamuntu yari ifite numero 1199480023443173 Niba...
Buyobozi bwa National ID Agency,
Nifuzaga gusaba amakuru ajyanye nikosorwa rya id nomero 1199480023443173 nari narohereje ngira ngo ikosorwe mu mazin...
Muraho,
Umuntu ukosoza indangamuntu ayijyana ku murenge yitwaje n'ibyangombwa byemeza icyo akosoza akishyura n'amafaranga 1500 u irembo.
Murakoze
Muraho,
Indangamuntu yawe nimero 1199680049222230 yoherejwe mu murenge wa Tumba/Huye.
Dear Kevin,
What is your concern?
Muzarebe mu ndangamuntu zoherejwe mu murenge mu mpera z'uku kwezi.
Murakoze
I would like to ask for the following information under Law no 04/2013 of 08/02/2013 relating to access to information.
Yours faithfully,
NGABO...
Buyobozi bwa National ID Agency,
Nifuzaga kumenya Niba ikosorwa ry I'd no 1199480023443173 Aho nasabaga kongererwaho izina Jean Claude byarakozwe....
Niba izina Philbert mutararyiswe n'ababyeyi ntabwo ryakongerw mu ndangamuntu keretse mubanje kurisaba byemewe n'amategeko kuri MINALOC.
Murakoze
Mwaramutse,
Muzatwohereze Application number ya ID n'icyemezo cya police/RIB cy'uko yatakaye tumukoreshereze indi.
Muraho,
Indangamuntu twohereje mu mirenge ni izakozwe guhera muri Gicurasi kugeza muri Kanama.
Murakoze
Muraho Kevin,
indangamuntu yawe yarakozwe yoherezwa ku biro by'umurenge wa Nasho/Zaza.
Murakoze
Only requests made using Sobanukirwa are shown.
?


text:
Ese ibyo wakwemera byose nta cyo bitwaye?
Ese utekereza ko ubuzima bufite intego? William B. Provine, umwe mu bashyigikira ubwihindurize, yagize ati “ibyo twamenye ku birebana n’ukuntu ubwihindurize bwabayeho bigira uruhare rukomeye ku buryo tubona ubuzima.” Yageze ku wuhe mwanzuro? Yagize ati “jye mbona kuba abantu bariho cyangwa isanzure ry’ikirere ririho, nta kintu cyihariye bigamije.”32
Zirikana icyo ayo magambo asobanura. Niba ubuzima nta kintu cyihariye bumaze, ubwo kuba uriho nta kindi byaba bigamije uretse kugerageza gukora ibyiza uko ushoboye, hanyuma wenda ukazabyara abana bazagira imico nk’iyawe. Ubwo upfuye byaba birangiye, nta kuzongera kubaho ukundi. Ubwonko bwawe, bufite ubushobozi bwo gutekereza, kwiyumvisha ibintu no gutekereza ku cyo kubaho bimaze, bwaba bwarabayeho mu buryo bw’impanuka.
Si ibyo gusa kandi. Abenshi mu bemera ubwihindurize bavuga ko Imana itabaho cyangwa ko idashobora kugira uruhare mu bibera ku isi. Bibaye ari uko bimeze, abanyapolitiki, intiti n’abayobozi b’amadini ni bo bagena iby’imibereho yacu yo mu gihe kiri imbere. Duhereye ku byo abo bantu bagiye bakora mu bihe byashize, akaduruvayo, ubushyamirane ndetse no kwangirika byibasiye abatuye isi, byazahabwa intebe. Nanone kandi, ubwihindurize buramutse bwarabayeho koko, byaba bikwiriye ko umuntu abaho akurikije ibivugwa muri aya magambo y’abantu bihebye agira ati “mureke twirire twinywere kuko ejo tuzapfa.”—1 Abakorinto 15:32.
Ibinyuranye n’ibyo, Bibiliya yigisha ko ku Mana “ari ho hari isoko y’ubuzima” (Zaburi 36:9). Ayo magambo afite byinshi asobanura.
Niba ibyo Bibiliya ivuga ari ukuri, ubwo kubaho bifite icyo bimaze. Umuremyi wacu afite umugambi wuje urukundo yateganyirije abantu bose bahitamo kubaho mu buryo buhuje n’uko ashaka (Umubwiriza 12:13). Uwo mugambi ukubiyemo isezerano ryo kubaho iteka mu isi itarimo akaduruvayo, amakimbirane no kwangirika, ndetse itarimo n’urupfu.—Zaburi 37:10, 11; Yesaya 25:6-8.
Hirya no hino ku isi, hari abantu babarirwa muri za miriyoni bemera ko kwiga ibyerekeye Imana no kuyumvira, ari byo bituma bagira ubuzima bufite intego kuruta ikindi kintu icyo ari cyo cyose (Yohana 17:3). Kwemera ibintu nk’ibyo ntibiba bishingiye ku byo umuntu yifuza gusa ko bibaho. Bishingiye kuri iyi gihamya igaragara: ubuzima bwabayeho binyuze ku irema.


text:
Akarere ka Nyabihu kahagurikiye igwingira mu bana bato
Yanditswe na Rutayisire Emile
Ubushakashatsi bwerekanye ko Akarere ka Nyabihu kaza ku isonga mu kugira abana benshi bagwingiye, aho kari ku kigero cya 59%.
Kuri ubu, ubuyobozi bw’aka karere buravuga ko bwafashe ingamba zo guhangana n’icyo kibazo gihangayikishije Leta y’u Rwanda, ishaka ko abana b’u Rwanda bose bagira ubuzima bwiza.
Mu kiganiro Imvaho Nshya yagiranye n’Umuyobozi wungirije ushinzwe imibereho myiza y’abaturage mu Karere ka Nyabihu, Simpenzwe Pascal, avuga ko ikibazo k’igwingira cyagaragaye mu Karere ka Nyabihu bagihagurukiye kandi ko uko bizagenda kose bazagihashya burundu kubera ingamba zafashwe.
Simpenzwe agira ati “Ingamba zafashwe zireba abantu bose kuva mu muryango kugera mu muryango mugari (imbaga nyarwanda), tukita kandi tugakurikira cyane imiryango itishoboye ibarizwa mu kiciro cya mbere cy’ubudehe cyane ko iyo harimo umugore utwite aba afite byinshi akeneye kugira ngo agire ubuzima bwiza n’uwo atwite agire ubuzima bwiza.”
Akomeza avuga ko umubyeyi wese utwite ahita atangira kwitabwaho muri gahunda y’ubuzima bw’umwana y’iminsi 1000, aho umwana cyangwa urusoro ruri mu nda, atangira kwitabwaho by’umwihariko.
Simpenzwe avuga ko hari gahunda zashyizweho n’izindi zari zisanzweho ariko noneho hajyaho gahunda y’ubukangurambaga, gukurikirana niba zishyirwa mu bikorwa ndetse no kureba aho ikibazo kigeze gikemuka.
Hari nka gahunda y’ibinini 30 umubyeyi utwite anywa mu gihe kingana n’iminsi 30, aho anywa ikinini kimwe buri munsi kugira ngo atazigera na rimwe agira ikibazo k’ibura ry’amaraso. Ibyo binini bikaba bigizwe n’imyunyu ngugu ya feri. Iyi gahunda yari isanzweho ariko ababyeyi ntibayiteho.
Hafashwe ingamba zo kugira ngo iyi gahunda yitabweho, ababyeyi bage banywa ibyo binini aho abajyanama b’ubuzima bakurikirana niba ibinini umubyeyi yafashe yaratangiye kubinywa kandi bakamenya niba abinywa neza. Ibi binini bikaba bitavanaho gahunda isanzwe y’uko umubyeyi agomba gufata indyo yuzuye kugira ngo uwo atwite na we agire ubuzima bwiza.
Gahunda yo kujya kwa muganga ukimara kumenya ko utwite akaba agomba kwipimisha inshuro 4 mbere y’uko abyara kandi akabyarira kwa muganga. Aha ni ho muganga akurikirana ubuzima bw’umubyeyi niba afite amaraso ahagije ndetse n’umwana uri mu nda niba ameze neza agakomeza kumugira inama zishoboka zireba kandi zifasha ubuzima bwe n’ubw’umwana atwite.
Mu bukangurambaga bukorwa ni uko umwana uvutse agomba konswa amezi 6 nta kindi kintu umubyeyi amuvangira. Nyuma yaho umwana atangiye gufata imfashabere hari gahunda yo kumuha ifu ya ongera bashyira mu biryo bidashyushye cyane kandi bidakonje. Iyi fu ya Ongera iri muri gahunda ya Leta y’u Rwanda yiswe “Ongera intungamubiri” igamije gukemura ikibazo k’imirire mibi n’igwingira muri rusange by’umwihariko ibura ry’amaraso ku bana.
Iyi gahunda “Ongera intungamubiri” kandi yunganirwa n’akarima k’igikoni bifasha ababyeyi guhangana n’ibibazo by’imirire mibi byugarije abana. Ni gahunda ifasha ababyeyi kugaburira abana babo neza ndetse bakagira ubushake bwo kurya bigatuma bakura neza mu gihagararo no mu mitekerereze.
Hatekerejwe kandi mu gihe habayeho ko umwana agwa mu mirire mibi, kuko hariho gahunda yo guha ifu y’igikoma ababyeyi batishoboye bari mu kiciro cya mbere cy’ubudehe, bafite abana bato. Iyo fu ikaba ifasha umwana wagiye mu kibazo k’imirire mibi kuyivamo. Ibi bijyana kandi n’amata nayo baha abana bato bavuka ku babyeyi bakennye bari mu kiciro cya mbere cy’ubudehe.
Ikindi ni uko hari amafaranga 7500 Frws ahabwa ababyeyi buri kwezi, batwite cyangwa bafite abana bari munsi y’imyaka 2, kugira ngo abafashe kumwunganira mu mirire y’umwana ikenewe.
Kugira ngo ibyo byose bigerweho neza hari gahunda yo gusinyana imihigo n’abajyanama b’ubuzima kugira ngo bakurikirane niba gahunda ikorwa neza. Muri buri Mudugudu hakaba hari abanjyanama b’ubuzima bane.
Hari gahunda ya ECD y’amarerero y’abana aba mu Midugudu afasha ababyeyi kumenya ubuzima icyo ari cyo, ubuzima busaba iki no kumenya igikorwa kugira ngo umubyeyi abyare umwana ufite ubuzima bwiza, hibandwa ku byo agomba kurya, ari naho bajyana abana mu gihe bakiri bato bakajya bitabwaho n’ababihuguriwe babigisha ndetse bakagaburirwa mu gihe ababyeyi babo bahugiye mu yindi mirimo.
Hari kandi abandi bantu bashyizweho bakorana n’abajyanama b’ubuzima bakurikirana bagasura izo ngo zifite ababyeyi batwite bagakomeza kugirwa inama hagamijwe ko igwingira mu bana ryagabanuka.
Mu butumwa Simpenzwe aha ababyeyi, arabasaba kugira ikibazo icyabo bakumva ishingano zabo za kibyeyi. Agira ati “Umuryango ushyire hamwe kandi n’umuryango mugari ukomeze ushyigikire umubyeyi uhuye n’ikibazo ndetse n’abana bavuka bakabura ababyeyi. Ababyeyi babe aba mbere mu gukumira imirire mibi aho bagize ikibazo bitabaze Leta ariko uruhare rwa mbere ni urwabo.”
Mukansanga Marie atuye mu murenge wa Kabatwa mu Kagari ka Gihorwe, Umudugudu wa Kaminuza, avuga ko abaturage bose bashishikarijwe kumenya ibisabwa kugira ngo igwingira ricike kandi ko inama nyinshi ziba zidashobora kurangira batavuze ku igwingira. Ati “Mbona bidasanzwe n’umwana muto amaze kumenya ikibazo k’igwingira mu Karere ka Nyabihu ko rigomba gucika.”
Sebarinda Jean Paul atuye mu Murenge wa Bigogwe avuga ko kwa muganga basanze abana be babiri baragize ikibazo k’igwingira avuga ko byatewe n’ibibazo yagize mu muryango. Ati ”Abana bange bagize ikibazo k’igwingira kubera ko nta muntu wari uhari wabitagaho. Nari naratanye n’umugore ansigira abana bakiri bato nange simbone uko mbitaho. Ndashimira Leta yashyizeho gahunda yo gukurikirana abana bose kugira ngo bagire ubuzima bwiza.”
Akomeza avuga ko yagaruye umugore we kandi ko babanye neza. Kuri ubu akaba yarahawe inka kugira ngo abana bage babona amata yo kunywa, akaba yariyemeje gukomeza gukurikirana ubuzima bw’abana be abitaho uko bikwiye nk’umubyeyi.


text:
ISOMO RYA MBERE: Ibaruwa ya mbere Mutagatifu Pawulo Intumwa yandikiye Timote (1 Tim 3, 1-13)
Nkoramutima yanjye, 1dore ijambo rigomba kwizerwa : ni uko umuntu wumva ashaka kuba umwepiskopi, aba yifuje gushingwa umurimo mwiza cyane. 2Ariko rero, umwepiskopi agomba kuba ari umuntu w’inyangamugayo, washyingiwe rimwe risa, ntagire inda nini, agacisha make, akagira ubupfura, akamenya kwakira neza abamugana kandi akaba ashoboye ibyo kwigisha, 3ntabe umunywi cyangwa umunyamahane, ahubwo agahorana ineza, akazira gushotorana kandi ntabe umunyabugugu. 4Akamenya kugenga urugo rwe no gutoza abana be kumvira ; ibyo byose bigakorwa mu bwiyubahe. 5None se koko umuntu utazi gutegeka urugo rwe bwite, yashobora ate kwita kuri Kiliziya y’Imana? 6Byongeye, ntazabe ari umuntu ugarukiye Imana mu bya vuba, hato atazatwarwa n’ubwirasi bigatuma acirwa urwa Sekibi. 7Ubundi kandi, rubanda rwo hanze rugomba kuba rumuvuga neza kugira ngo atavaho yamaganwa, cyangwa akongera kugwa mu mitego ya Sekibi.
8Abadiyakoni na bo bagomba kuba ari abantu b’inyangamugayo, bazira uburyarya, ntibarenze urugero mu kunywa inzoga, cyangwa ngo bararikire inyungu zidaciye mu mucyo. 9Bagomba kandi gukomera ku iyobera ry’ukwemera, barangwa n’umutimanama ukeye. 10Na bo kandi bazabanze babagerageze, hanyuma nibasanga ari indakemwa, bazabone kubashinga umurimo w’ubudiyakoni. 11N’abagore ni uko : bagomba kuba ari inyangamugayo, ntibabe abanyamazimwe, ntibagire inda nini kandi bakaba indahemuka muri byose. 12Abadiyakoni bagomba kuba barashyingiwe rimwe risa, bakanamenya gutegeka neza abana babo n’ingo zabo bwite. 13Koko rero, abatunganya neza imirimo bashinzwe bibahesha umwanya w’icyubahiro, bakanabikesha gushira amanga mu kwemera bafitiye Kristu Yezu.
Iryo ni Ijambo ry’Imana
ZABURI: Zab 101 (100), 1-2ab, 2cd-3ab, 5,6
Inyik/ Ngiye kwibanda ku nzira y’ubutungane.
Ngiye kuririmba impuhwe n’ubutungane,
maze ngucurangire, wowe Uhoraho.
Ngiye kwibanda ku nzira y’ubutungane ;
mbese uzansanganira ryari ?
Nzaharanira ubutungane bw’umutima wanjye,
mu bo tubana.
Sinzigera nshimishwa n’ibidakwiye,
nk’uko nanga imyifatire y’abahakanyi.
Ubeshyera mugenzi we rwihishwa, nzamucecekesha.
Abasuzugura abandi n’abirata, abo sinzabihanganira.
Mu gihugu, nzahitamo abantu b’inyanganugayo,
kugira ngo abe ari bo bankikiza.
Ugendera mu nzira iboneye,
ni we uzambera umunyamirimo.
IBANGONDIRIMBO RIBANZIRIZA IVANJILI (Lk 7 ,16)
Alleluya Alleluya.
Nihasingizwe Nyagasani Imana yacu :
yasuye umuryango we awusubiza ubuzima.
Alleluya.
IVANJILI
+ Luka (Lk 7, 11-17)
Muri icyo gihe, 11Yezu arakomeza ajya mu mugi witwa Nayini. Abigishwa be n’abandi benshi baramukurikira. 12Ngo agere hafi y’irembo ry’umugi, ahura n’abahetse umurambo bajya guhamba umuhungu w’ikinege, nyina akaba yari umupfakazi ; kandi abantu benshi bo muri uwo mugi bari bamuherekeje. 13Nyagasani amubonye amugirira impuhwe ; aramubwira ati «Wirira.» 14Nuko yegera ikiriba agikoraho, abari bagihetse barahagara. Aravuga ati « Wa musore we, ndabigutegetse haguruka ! » 15Nuko uwari wapfuye areguka, aricara atangira kuvuga. Yezu amusubiza nyina. 16Bose ubwoba burabataha, basingiza Imana bavuga bati « Umuhanuzi ukomeye yaduturutsemo, kandi Imana yasuye umuryango wayo. » 17Iyo nkuru isakara muri Yudeya yose, no mu gihugu cyose kiyikikije.
Iyo ni Ivanjili Ntagatifu


text:
Jim Caviezel benshi bamenye nka Yesu bitewe na firime yakinnye igaragaza incamake z’ibyo Umucunguzi Kristo Yesu yakoze mu isi, yatangaje ko agiye kongera kugaragara mu yindi filime ‘The Passion of the Christ: Resurrection ‘byitezwe ko izagira umusaruro ukomeye kandi igahindura abatuye isi. Ngo ni filime izaba ifite umwihariko wo kugaragaza iby’umuzuko wa Kristo kandi ikazandika amateka akomeye mu isi.
Nk’uko tubikesha urubuga ChristianToday Umugabo wagaragaye muri filime y’umwimerere muri 2004 nka Yesu, yabwiye Breitbart News ko yakiriye umushinga wa gatatu wo gukina filime izaba ivuga ku muzuko wa Kristo, nk’uko yabisabwe n’ushinzwe kuyobora filime(Director) Mel Gibson.
Ni filime izaba yitwa ‘The Passion of the Christ: Resurrection’(Umuzuko) . Nubwo nta tariki iratangazwa iyi filime izasohokeraho , Caviezel yiteze ko izagera kure kandi igakora umurimo ukomeye.
Yatangarije Breitbart ati: "Mel Gibson yanyoherereje ishusho ya gatatu, ni umushinga wa gatatu tugiye gushyira hanze”. Yongeyeho ati: "Igiye kuba filime ikomeye mu mateka y’isi."
Jim Caviezel benshi bamenye nka Yesu muri filim
Gibson yemeje ko ubundi ngo bwa mbere yateguraga kuyisohora muri 2016. Yabivuze ubwo yari mu kiganiro The Late Show hamwe na Stephen Colbert. Muri icyo kiganiro, yabwiraga Colbert ko bizatwara igihe kirekire gusohora iyo firime bitewe n’uko ingingo igendanye n’umuzuko wa Kristo ari "ikintu gikomeye".
Yavuze ko uko abantu biteze iyo filime atariko bazayibona ahubwo hazagaragaramo n’ibindi bintu byinshi .
Gibson ati: "Ntabwo ari ibintu bizaba byerekana urukurikirane rw’ibyabayeho gusa nk’uko bizwi muri Bibiliya. Hari ubwo Ibyo bishobora kurambirana, dore ko hari n’ubwo umuntu avuga ati ‘ n’ubundi biriya twarabisomye’ " Nyine mu kwandika filime uribaza uti ariko ni ibihe bintu bindi byabaye hirya y’ibyo twasomye cyangwa twumvishe ? Ni byo uragerageza ukazenguruka hirya no hino mu nguni zose.
Byagenze bite mu minsi itatu, ubwo Yesu yari yarahambwe? Sinzi neza, ariko birakwiriye ko tubitekerezaho, tukabyibazaho. N’uko dukomeza dukusanya ibitekerezo.
Gibson yahanganye bikomeye muri Hollywood ubwo yatangizaga filime ya mbere ya Passionof Christ dore ko yaje kwinjiza amafaranga menshi, Miliyoni 612 z’amadorari y’Amerika ku isi yose .
Bwana Caviezel yabwiye Brietbart ko kuba filime yaratsinze ku rugero rungana rutyo bidasobanuye ko yamukoreye byinshi, kandi ko ibyo yari ayitezemo ahanini ataribyo yabonye, ko ahubwo yabonye ibinyuranyije na byo.
Caviezel ati: " Filime yarangijwe . Ntabwo aho iri ariko byagombaga kugenda.
"Ushobora gutekereza ko hari ibidasanzwe nari niteze ku bikoraho cyane. " Oya, sinabikoze. Ntabwo nari nkiri ku rutonde rwaho muri sitidiyo. Ariko ibyo byararangiye. "
Yavuze ariko ko yemeye kugira uruhare muri iyo filime kubera ko "kwizera kwe kwari gukomeye kuruta inyungu zo muri Hollywood, kandi ko kwizera kwe kwari kunini kuruta inyungu zo mu ishyaka ry’ Abarepubulike cyangwa mu ba Demokarate , cyangwa n’ahandi hose."
Ati: "Kubera ko ibyo nkora nk’umukinnyi, ubwo ni ubuhanga bwanjye nahawe n’Imana. Ntabwo arijye wabyihaye."
Ubusanzwe abahanga bagaragaza ko ubutumwa butambukijwe mu buryo bw’amakinamico bugira umusaruro ukomeye cyane. Nta wakwirengagiza uruhare rukomeye filime ya Yesu yagize mu ivugabutumwa ryahinduye imitima ya benshi mu isi, benshi bakiriye Kristo nk’umwami n’umukiza w’ubugingo bwabo.
Source:Christian Today
[email protected]


text:
Uturere tw’indashyirwa mu bikorwa by’ubumwe n’ubwiyunge twarashimiwe
Yanditswe na KAYITARE JEAN PAUL
Uturere dutatu two mu Ntara y’Amajyepfo twahawe ibikombe dushimirwa ko twakoze ibikorwa byimakaza ubumwe n’ubwiyunge.
Ni ubushakashatsi bwakozwe na Komisiyo y’Igihugu y’Ubumwe n’Ubwiyunge, NURC, mu mwaka 2016/2017, bukorerwa mu turere 15. Uturere 14 ni two twashoboye gushyira mu mihigo ibikorwa by’ubumwe n’ubwiyunge mu gihe Akarere ka Rusizi mu Ntara y’Iburengerazuba ko katashoboye gushyira mu mihigo yako ibikorwa byimakaza ubumwe n’ubwiyunge.
Akarere ka Huye ni ko kari ku isonga mu guteza imbere ibikorwa by’ubumwe n’ubwiyunge ku kigereranyo cya 87%, hakurikiraho Akarere ka Nyaruguru n’amanota 85% mu gihe akarere ka gatatu ari aka Nyamagabe gafite amanota 82%.
Umuyobozi w’Akarere ka Huye kaje ku isonga, Muzuka Eugene, ashimira abaturage b’ako karere ko bahagurutse bakumva ubumwe n’ubwiyunge ko ari yo nzira yonyine yo gukomeza kubaka igihugu cyabo. Akomeza agira ati “Murabizi ko Jenoside yakorewe Abatutsi muri Mata 1994 yashegeshe Abanyarwanda ku buryo bugaragara, Abanyehuye rero barahagurutse bati Jenoside yarabaye, icyo tugomba gukora ni ukuvuga ngo ntizongere gusubira, barahaguruka bashyiraho amashyirahamwe y’ubumwe n’ubwiyunge mu mirenge yose ndetse no mu bigo by’amashuri kugira ngo abana bacu bumve ko ubunyarwanda ari bwo bagomba gushyira imbere.”
Meya Muzuka avuga ko bashyize imbaraga mu gushishikariza abaturage gahunda z’ubunyarwanda, ikindi kandi ngo n’abaturage bitabira gufatanya n’imiryango y’abarokotse Jenoside yakorewe Abatutsi bakayiganiriza, bakayihumuriza, ibyo bikorwa byose ngo ni byo Akarere ka Huye kashyizemo imbaraga, ari na byo byatumye kaza ku isonga mu guteza imbere ibikorwa by’ubumwe n’ubwiyunge”.
Akarere ka Nyaruguru kaje ku mwanya wa kabiri n’amanota 85% mu gushyira mu bikorwa gahunda zo guteza imbere ibikorwa by’ubumwe n’ubwinge. Umuyobozi w’Akarere ka Nyaruguru, Habitegeko François, avuga ko ibi abishimira abaturage b’akarere abereye umuyobozi kubera imbaraga bashyira mu bikorwa by’ubumwe n’ubwiyunge. Ati “Iki gikombe ni umusaruro w’abaturage bacu. Bakora ibikorwa byinshi bigamije kubaka umuco w’amahoro, kubaka ubumwe n’ubwiyunge, muri make ni ibintu twishimiye.”
Uretse kuba abaturage bo ubwabo bumva neza gahunda y’ubumwe n’ubwiyunge, umuyobozi wa Nyaruguru avuga ko n’akarere gashyira imbere mu guteza imbere gahunda ya Ndi Umunyarwanda no gushyigikira amashyirahamwe akora ibikorwa bigamije kubaka ubumwe n’ubwiyunge.
Umunyamabanga Nshingwabikorwa wa Komisiyo y’Igihugu y’Ubumwe n’Ubwiyunge, Ndayisaba Fidele, asobanura ko kugaragaza uturere twaje ku isonga mu gushyigikira gahunda z’ubumwe n’ubwiyunge hitawe ku kureba uko ibipimo by’ubumwe n’ubwiyunge bihagaze mu turere, ibikorwa bihari byimakaza ubumwe n’ubwiyunge, uko bishyirwa mu bikorwa nuko byitabwaho no kureba, ahaba hakiri ibibazo bibangamiye ubumwe n’ubwiyunge.
Akomeza agira ati “Twasuzumye uturere nk’inzego zitabira ibikorwa biteza imbere ubumwe n’ubwiyunge kuko bureba buri munyarwanda na buri rwego by’umwihariko Inzego z’ibanze ni zo zifite mu ntoki abaturage, ni zo zishinzwe imiyoborere y’abaturage zikaba zikora ibikorwa byinshi.”
Igikorwa cyo gushimira uturere twahize utundi mu guteza imbere ibikorwa by’ubumwe n’ubwiyunge, cyabereye mu mwiherero w’inzego z’ibanze ku rwego rw’uturere ndetse n’Umujyi wa Kigali. Akarere kagaragaye ku mwanya wa nyuma ni Akarere ka Rubavu kagize amanota 27.5%.


text:
Nguhaye igihugu cyanjye cyose, abo tuva inda imwe nanjye ubwanjye-Rudahigwa atura u Rwanda Kristu Umwami
Mu isengesho ry’Umwami Mutara III Rudahigwa atura u Rwanda Kristu Umwami yavuze ko amweguriye igihugu, we ubwe n’abaturage bose ni nyuma yo kubatizwa akongeraho amazina ya Charles Leon Pierre.
Ubu hashize imyaka 73 uyu mwami yeguriye u Rwanda umwami yemeraha hari mu mwaka 1946, tariki ya 27 ukwakira.
Isengesho
Nyagasani Yezu, Mwami w’abantu bose n’uw’imiryango yose, wowe hamwe n’umubyeyi wawe Bikira Mariya umuvgabekazi w’ijuru n’isi.
Jyewe Mutara Charles Leon Pierre Rudahigwa ndapfukamye kugira ngo nemeze ko ari mwe bagenga b’inteko b’u Rwanda, mukagomba no kutubera umuzi ushingiweho ubutegetsi bwarwo n’ingoma yarwo.
Nyagasani Kristu-Mwami, ni wowe warwiremeye, uruha abategetsi bo kurugenga mu izina ryawe. Ugumya kurugwiza uruyobora ku ngoma nyinshi rutarakumenya.
Igihe warurindirije ubonye kigeze, uruha kogeramo ingoma yawe. Uruzanamo intumwa zawe zo kurugwizamo urumuri rw’amahame abeshaho iteka. Urwoherezamo kandi n’abo kururera ngo barwigishe ubutegetsi barutoze amajyambere y’ibyiza bikiza byose hano mu nsi.
Natwe abanyarwanda twese twemeje ku mugaragaro ko tukuyobotse ukaba uri umwami wacu. Twakiranye icyubahiro amahame abeshaho y’Ubwami bwawe.
Mwimanyi nguhaye igihugu cyanjye cyose, abo tuv’ind’imwe nanjye ubwanjye.
Abagabo barutuyemo, ubahe umutima w’ubudacogora mw’ishyaka, barurwanira ryo kurushyira imbere no kurukomezamo amahoro wazaniye isi yose. Ubavanemo imico ya kera yo kugirirana nabi no guhuguzanya, no kubeshyerana, no kwiba no kwambura n’izindi ngeso mbi zose zidahuje n’ubuvandimwe wifuza kubona bwirambuye mu ngoma yawe.
Ubagwizemo inema zibamurikira, zibajijura zibavanemo ubunebwe n’ingeso zindi zose za gipagani zirenga itegeko ryo gusenga Wowe wenyine Mungu waremye byose.
Abagore ubahe umutima w’ubudahinyuka, barubere mu nteko barutegeye urugori, barere neza abana waduhereye kurugwiza.
Barememo imitima yabo, bayishyiremo icyubahiro cyawe n’urukundo rw’ingoma yawe, n’urw’igihugu cyacu cy’u Rwanda.ingo rero zarwo zose uzikomezemo amahoro, abashakanye bahuze imitima, babe nk’umubiri umwe nk’uko nawe umeranye na kiliziya yawe.
Abatware ubahe kubategekena ubutabera, barutsindemo akarengane n’imigenzo mibi yindi yose, inyuranyije n’ubutungane watwigishije. Ubwo ubakomezamo umwete wo kwirinda ingeso za gipagani zo kwangana no kwiremamo ibice by’inzangano zatuma urukundo utwifuzamo rudashinga imizi mu gihugu cyawe.
Ubatsindire kuryaryana mu migenzereze yabo, ubatsindire guhendana ubwenge no guhemukirana mu nama bajya zo kugutunganyiriza u Rwanda wabaragije.
Ubarinde kurenga ku masezerano no kwica umugenzo mwiza w’ubwanga-umugayo, ubahe guca imanza zitunganye no kutagira uwo barenganya, ngo barengere uwo bikundiye. Ubatsindire kurwarana inzika, no kugira uwo bayirwara mu ngabo zabo.
Ubahe kwirinda kugira uwo bagambanira, cyangwa ubagambanaho byo kurengenya umuntu numwe mu Rwanda rwawe.
Ubavaneho rero imigenzo yose ya gipagani, inyuranije n’ingoma yawe.intumwa zazanywe no kutwigisha amahame y’ibibeshaho iteka n’abajanywe no kuyobora inzira y’ibyerekeye amajyambere natwe bene igihugu twese, dushyire hamwe dutunganye imirimo yacu, dushyizeho umwete ari wowe tuyikorera.
N’amahanga yose uko anagana tugusingirize mu ruhame tugira tuti: Kristu Mwami n’umubyeyi we Bikira Mariya baragahorana ibumbye byose, ubunubu n’iteka ryose.
Amina


text:
Ubuzima ntibwamwemereye kuba icyo yifuzaga kuba cyo! “Maria Yohana”
Umuhanzi kazi Mukankuranga Marie Jeanne uzwi ku izina rya Maria Yohana avuga ko akiri muto yumvaga azaba umubikira, arangije umwaka wa gatanu w’amashuri abanza yagiye muyisumbuye i Save aho yize umwaka umwe , ubuzima bwaho bukamunanira ntabe akibashije kugera ku nzozi ze nkuko yabyifuzaga, gusa ngo ntibyamubabaje cyane n’ubwo ari ikintu yabuze yakundaga.
Maria Yohana ni umubyeyi w’imyaka 71, aganira na Cosmos Magasine k’ubuto bwe yatangaje ko akiri muto yakundaga cyane kwiga no gutera agapira bya gikobwa, asobanura ibijyanye n’uyu mupira avuga ko mu gihe cye abakobwa bari bafite uburyo bakinaga umupira bawuhererekanya ku buryo iyo wituraga hasi aba atsinzwe akavamo akajya mubatsinzwe kugeza igihe bashiriye, akaba aribwo haboneka abatsinze!
Mariya Yohana ati: “Mu byo nakundaga kandi harimo no kuririmba , ku buryo nabaga no mu tugurupe tw’abaririmbyi cyane ko nigaga mu kigo cy’abababikira banadufashaga ari nako badutoza uturimo tw’abakobwa turimo kudoda udutambaro no kuboha imipira”
Mu ishuri nawe yagiraga inshuti
Maria Yohana avuga ko yarafite group y’abakobwa yafataga nk’inshuti zikomeye kuko yazigiyeho byinshi : “izo nshuti zanjye nazigiyeho uburyo umuntu abana n’abandi, ndetse no guhanana ku buryo umuntu akoze ikosa utatinya kumuhana” , akomeza avuga ko ntacyo bahishanyaga kugeza ubwo n’utwandiko babaga babandikiye batwerekanaga bakatujyaho inama.
Ibyamushimishije mu buto bwe!
Maria Yohana avuga ko mu buto bwe Papa we yajyaga abigisha kuririmba bikamushimisha cyane ati : “Papa yaradufashaga yatwigishaga utuntu twinshi cyane ku buryo nashimishijwe n’icyuma yari yaratuguriye cyitwaga Giramafone cyajyagaho za flash disk noneho indirimbo zariho icyo gihe nka za rumba, tukaziceza ku buryo nanakundaga guceza.” Akomeza avuga ko mu bindi byamushimishije bikimushimisha na nubu ni ukubona abana bakina bishimye.
Isomo yakuye ku babyeyi be!
Mariya Yohana avuga ko hari byinshi akesha ababyeyi be dore ko ngo banamufashije guhora yishimye kuko bamubaga hafi bo n’abavandimwe be, yagize ati “isomo ryambere nabakuyeho ni Ugukunda gusenga cyane kuko Mama biri mu bintu yadutozaga cyane harimo no kutwigisha uturirimbo, ikindi kwihesha agaciro(kwiyubaha) kuko Papa yakundaga kudutoza cyane kudata agaciro ndetse no gukundana.”
Uyu mubyeyi yagize ubutumwa aha abakiri bato!
Yagize ati : “icya mbere mbanza kubabwira ko mbakunda, nkunda umwana muto, nkamusaba kugira isuku, gukundana, ishyaka, ibyo byose akamenya ko atiremye agomba gusenga kuko umwana ukunda gusenga aranshimisha” Yongeraho ko umwana agomba kugira ikintu muri we akwiye kurwaniraho ishyaka akagikora aziko ari kiza kimufitiye akamaro gishimisha ababyeyi niba abafite, niba gishimisha bagenzi be, niba kimuhesha ishema mu bandi, ati “ndabasaba kuba intangarugero mu byiza bahesha ishema ababyeyi n’igihugu by’umwihariko!”
Turashimira uyu mubyeyi wafashe umwanya we akadusangiza ubuto bwe Imana imuhe kuramba tuzakomeze kumukuraho byiza binyuze bose!


text:
Ibyagoye Richard Gasana mu gihe amaze ari Meya wa Gatsibo
Umuyobozi w’Akarere ka Gatsibo Gasana Richard avuga ko mu myaka amaze ayobora Akarere yahuye n’imbogamizi zijyanye no gukura abaturage mu bukene ahanini bishingiye ku myumvire mike irimo aborozwaga amatungo bagahita bayajyana ku isoko.
Abitangaje mu gihe uyu mwaka biteganyijwe ko haba amatora mu nzego z’ibanze bamwe mu bayobozi b’uturere basoje manda ebyiri bagasimburwa n’abandi bashya.
Richard Gasana uyobora Akarere ka Gatsibo guhera mu mwaka wa 2011 avuga ko nta muyobozi usoza manda mu gihugu cye kuko ashobora kuba atari umuyobozi w’Akarere ariko agakora ikindi cyateza igihugu imbere.
Ati “Ntabwo umuyobozi ubundi ajya arangiza manda, manda mu gihugu cyawe ntabwo ibaho. Nshobora kuba ntari umuyobozi w’akarere nkajya gukora ikindi kandi na cyo giteza imbere igihugu nanjye kikanteza imbere, nta manda rero dufite, manda irangiye ni iyo twatorewe n’abaturage muri aka karere ariko mu gihugu turacyarimo, turacyakorera igihugu, tuzakomeza no kugikorera.”
Mu gihe yari umuyobozi w’Akarere ka Gatsibo, Gasana Richard avuga ko yahuye n’akazi katoroshye ko kurandura ubukene mu baturage no kubahindurira imyumvire.
Yagize ati “Hari ubukene bujyanye n’ibyo batunze ndetse n’ibyo bazi. Abaturage badafite ubumenyi buhagije kugira ngo tubane na bo, bajyane abana babo mu ishuri, bishyure mituweli rimwe na rimwe bakumva ko ari inkeke bashyirwaho, undi ukamuha inka mu gitondo akaba yayigurishije, ukamuha ihene akayizindurira ku cyokezo, ukamwongera indi, twagiye duhura n’izo mbogamizi.”
Avuga ko n’ubwo bahuye n’imbogamizi zijyanye no guhindura imyumvire y’abaturage ndetse n’ubukene ariko bigishijwe bikomeye ndetse banishakamo ibisubizo.
Avuga ko nk’abayobozi bahoranaga inyota yo gukora ariko nanone bakagorwa n’ubushobozi buke ku buryo batabashaga gukemura ibyifuzo by’abaturage byose.
Ati “Ubushobozi bwagiye buba bukeya rwose, ingengo y’imari ugasanga abaturage ibyo bifuza biri muri miliyari 60, twajya gutora ingengo y’imari tugatora miliyari 20, akaba makeya ugasanga rimwe na rimwe imbaraga umuntu afite ntabwo arimo azikoresha neza ariko tukamenya ko ari bwo bushobozi bw’igihugu.”
Meya Richard Gasana avuga ko ariko bakoze ibishoboka byose, ubu akaba yishimira ko imyumvire y’abaturage imaze kuzamuka ku buryo abazamusimbura batazagorwa cyane.
Ikindi ngo ni uko ubushobozi bw’Igihugu na bwo bugenda buzamuka bityo manda y’abazamusimbura ngo bakaba bazagiriramo ibihe byiza mu byo bazakora bigamije guteza imbere abaturage.


text:
Kuwa 8 Werurwe buri mwaka,isi yose yizihiza umunsi wahariwe umugore.Ubusanzwe umugore yitwa intwari mu gihe ahuye n´ibihe bimukomereye akarangwa no kwigirira icyizere we ubwe ndetse akakigiririra n´Imana. Akomeza abandi ndetse atanga ubuzima mu muryango, mu gihugu ndetse n’isi yose muri rusange.Ubutwari bw´umugore si ubwa none gusa na kera bwahozeho.
Umugore ni umuntu w’ingenzi mu buzima kuko atanga ubuzima kandi mwibuke ko na Bibiliya ihamya ko umugore ari ingenzi ubwo Imana yamaraga kurema Adamu, yabonye ko adakwiriye kuba wenyine “Kandi Uwiteka Imana iravuga iti “Si byiza ko uyu muntu aba wenyine, reka muremere umufasha umukwiriye. Itangiriro 2:18.
Ubutwari bw’umugore bwahozeho kuva kera kose kugeza na bugingo n’ubu.Bamwe batekereza ko umugabo ariwe uza ku mwanya wa mbere mu kugaragaza ubutwari, ntabwo ari we wenyine kuko hari ingero z’abagore b´ingenzi Bibiriya itwereka bahinduye ubuzima bwa benshi. Ndetse no mugihe cyacu dukwiye kubafatiraho icyitegererezo.
Yayeli
Yayeli ni umugore wa Yabini, uyu mugore yabaye intangarugero mu butwari kandi yahinduye ubuzima bw´Abisilaheli, kuko niwe wabashije kwica Sisera wari warazengereje Abisilaheri, mugihe yahungiraga iwe, Yayeli yamwakiranye urugwiro, amaze gusinzira Yayeli afata urumambo ararumwicisha Abisiraheri banesha batyo (Abacamanza:4).
Mariya Magadalena
Mariya Magadalena yabaye umwe mu bahamije umuzuko wa Yesu Kristo. Nubwo hari mugihe gikomereye abakurikiye Yesu, we n’abagore bagenzi be ni bo bageze kumva ya Yesu mbere marayika ababonekera ababwira ko Yesu yazutse. Muri make bari baraye ijoro bagenda bajyanye ibihumura kumva ya Yesu.
Esiteri
Esiteri ni urugero rwiza mu kwitangira abandi,ni umugore wabaye intwari kuko yemeye gushyira ubuzima bwe mu kaga kugira ngo arokore ubwoko bw´Abayuda. Yafashe ubuzima bwa bene wabo abushyira ku mutwe we yiyemeza kujya guhura n’umwami nta burenganzira yahawe ngo akunde avuganire Abayuda be kwicwa (Esiteri 7:3).
Debora
Debora yari umuhanuzi akaba n´umucamanza w´Abisiraheri, ni we mugore wenyine Bibiliya igaragaza ko yabaye umucamanza mu bwoko bwa Isiraheri, Debora yari umunyabwenge cyane, yagiraga umuhate mu guca imanza zitabera.Uyu mugore yubahaga Imana kandi yayoborwaga n´Umwuka wera kandi mu gihe cye yabereye urumuri umuryango mugari (Abacamanza 4:4).
Mariya nyina wa Yesu
Mariya nyina wa Yesu ni intangarugero, mu byanditswe byera, ni uwo kwizerwa kuko yubashye umuhamagaro wÍmana.Yemera kubyara Yesu, yanyuze mu buzima bumukomereye ariko ntiyigeze acumura ku Mana (luka 1).
Rusi, umumowabukazi
Rusi yari umupfakazi, umugabo we yapfuye nta mwana amusigiye, mu by´ukuri yari afite umubabaro ukomeye ariko yagaragaje ukwizera gukomeye kuvanze no kwihangana ubwo yangaga gusiga nyirabukwe Naomi ngo ajye gushaka undi mugabo kuko yizeraga ko Imana izabagirira neza we na nyirabukwe, ubutwari bwa Rusi bwo kwizera no kubaha bikwiye kutwigisha kugira umuhate wo gukurikira Kristo.
Umugore n´umuntu w´agaciro kandi urangwa n´ubutwari, ndetse n’Imana iramwemera cyane kugeza n´aho yemeye ko umwana wayo Yesu abyarwa umugore. Umugore ni umuntu w´agaciro kenshi mu muryango, ndetse n´igihugu muri rusange kuko yifitemo ubwenge n´ ubushobozi bwo gukemura ibibazo byugarije isi.
[email protected]


text:
Nishimwe Naomie wabaye Nyampinga w’u Rwanda 2020 yavuze ko uburwayi ari impamvu yatumye abona amanota mabi mu bizamini bya Leta bisoza umwaka wa gatandutu w’amashuri yisumbuye.
Minisiteri y’Uburezi ubwo yatangazaga amanota y’abanyeshuri barangije umwaka wa gatandatu w’ayisumbuye 2019, ku wa mbere tariki 24 Gashyantare, Nyampinga w’u Rwanda yarangije mu bandi ariko abona amanota ‘atamwemerera kugira Kaminuza’ yigaho mu Rwanda, yagize amanota 13/73, harimo aho yagize F.
Ubusanzwe kugira ngo umuntu yakirwe na Kaminuza, iyo yize Science agomba kuba yaragize nibura amanota 18, uwize andi masomo asabwa kuba yaragize amanota 24/73.
Miss Naomie Nishimwe mu kiganiro na RBA yavuze ko amanota yabonye atigeza atayishimiye ariko kandi atanicuza , ngo si we byaturutseho.
Ati “Amanota ni ayange, sinayakiriye neza. Uko mwayabonye ni ko nayabonye, ntakindi na hinduraho.”
Akomeza agira ati “Sinabigira urwitwazo, ariko umwaka wange ntiwari woroshye kuko nagize ikibazo cyo kurwara, gusa ndashimira Imana kuba nkiriho.”
Avuga ko atiteguye gusubira kwiga mu mashuri yisumbuye kugira ngo abashe kugira amanota meza, ngo intego ye ni ugukomeza amasomo ye muri Kaminuza .
Avuga ko kugeza ubu ari guhura n’imbogamizi z’abantu bamuvuga uko bishatse harimo n’abamuca intege, gusa ngo nta gihe abashaka kuvuga ibyo bashaka bazabura, icyo Miss Rwanda 2020 ashyize imbere ni ibikorwa bye.
Naomie w’imyaka 19 arangirije amashuri yisumbuye mu Kigo kitwa Glory Secondary School mu ishami ry’Imibare, Ubukungu n’Ubumenyi bw’Isi (Maths, Economics and Geography, MEG).
Yatsindiye ikamba rya Nyampinga w’u Rwanda ahigitse abakobwa 18 bari bahatanye.
Mu Mwiherero w’Abayobozi Bakuru b’Igihugu wabereye i Gabiro tariki 16-19 mu byo baganiriyeho harimo n’Uburezi, umwe mu myanzuro bafashe ni uko nta munyeshuri uzongera kwimurwa atatsinze.


text:
Gahunda ya ‘Igira ku murimo’ irabonwamo igisubizo kirambye mu rubyiruko
Yanditswe na MUKAGAHIZI ROSE
Leta y’u Rwanda ibinyujije muri Minisiteri y’Abakozi ba Leta n’Umurimo, MIFOTRA, yatangije gahunda yo kwigira ku murimo kugira ngo ikemure ikibazo cy’ubumenyi budahagije ndetse n’ibura ry’akazi mu rubyiruko.
Ibi bikazakorwa binyuze mu kongera uruhare rw’abakoresha mu gutanga ubumenyi bityo byorohere urubyiruko kubona akazi no kubakira ubushobozi abakoresha ndetse n’ibigo by’ishoramari kugira ngo bafashe urubyiruko kongera ubumenyingiro buzabafasha gukora akazi neza.
Ngoma Marie Pierre, Umuyobozi w’Umuryango w’Ababiligi udaharanira inyungu, APEFE, ufite ubunararibonye mu burezi ndetse n’amahugurwa, avuga ko uyu muryango wiyemeje gutera inkunga Leta y’u Rwanda mu ishyirwa mu bikorwa rya gahunda ya ‘Igira ku murimo’ mu gihe k’imyaka itanu (2017- 2021) ku nkunga ya DGD ( Ikigo mpuzamahanga k’iterambere no kurengera imibereho myiza y’ikiremwamuntu).
Ku bwe, asanga ubufatanye bwo kwigishiriza mu ishuri no kwigishiriza ku murimo bizafasha Abanyarwanda benshi kubona akazi mu buryo bwihuse kuko umunyeshuri azajya ahita agaragaza ubushobozi bumuhesha akazi.
Major Dr. Twabagira Barnabe, Umuyobozi Mukuru w’Ikigo cya IPRC South, avuga ko Leta y’u Rwanda yakoze ibishoboka byose ikorana n’inzego zose harimo n’urwego rw’abikorera kugira ngo abanyeshuri biga ubumenyingiro babashe kubona aho bakorera bimenyereza umwuga kandi bagakomeza gukurikiranwa no gufashwa kubona akazi.
Yagize ati: “Mu rwego rw’ubufatanye n’inzego zitandukanye tuzakomeza gukora ibishoboka kugira ngo turebe ukuntu twabasha kwigisha umubare munini w’Abanyarwanda kandi bigira ku murimo. IPRC nkuko inshingano zacu ari ukwigisha abanyeshuri bo ku rwego rwa kaminuza, ndetse tukanigisha n’abandi biga igihe gito, ni ukuvuga ngo icyo hano dushaka gukora ni ukugira ngo twerekane, dufatanyije n’abafatanyabikorwa y’uko dukeneye umwana wigira ku murimo akavayo mu by’ukuri abasha kumenya icyo akora.
Ni kenshi twigishiriza mu mashuri, ugasanga umwana agiye kwimenyereza umurimo asanze ibyo yigira mu ishuri nta ho bihuriye n’ibyo asanze ku isoko ry’umurimo.”
Major Dr. Twabagira asanga uyu mushinga uje ari igisubizo kuko nk’uko abishimangira ngo kwimenyereza umurimo bikozwe neza byazakemura ikibazo cy’ubumenyi buke.
Ndayisenga Juvenal, rwiyemezamirimo, akaba na perezida w’abenga imitobe n’inzoga mu Rwanda, akaba n’ umwe mu bafatanyabikorwa muri porogaramu ya APEFE, akaba n’umugenerwagikorwa mu rwego rw’iyi porogaramu ya ‘Igira ku murimo’, avuga ko biteguye kumenyereza abana b’u Rwanda kuko asanga ari inzira yo guhashya ubushomeri mu rubyiruko.
Karasira Faustin, ashinzwe gukurikirana ishyirwa mu bikorwa ry’ibikorwa mu rugaga rw’abikorera, PSF, avuga ko uyu mushinga uje woroshya bimwe mu bibazo byari bifitwe na ba rwiyemezamirimo ndetse n’abanyeshuri.
Muri iyi gahunda yo kwigira ku murimo abikorera ngo bazagira uruhare rukomeye.
Yagize ati “Ikintu cya mbere iyi gahunda yo kwigira ku murimo, uruhare rw’abikorera ni rwo ruhare rw’ibanze kuko umuntu azaba yigira ku murimo, icya kabiri ni uko mu gihe umuntu yarangije ishuri, bizagira umumaro munini cyane, bizajya bifasha umuntu kurangiza amashuri azi icyo azi gukora, yaba ikoranabuhanga rikorerwa aho kuko hari ubumenyi umuntu atakwigira mu ishuri ahubwo yigira aho ari gukorera bikazarushaho kumufasha.”
Ashishikariza abikorera kugira iyi gahunda yo kwigira ku murimo iyabo kuko bazabyungukiramo.
Avuga ko hari inyigo PSF yatangiye, izafasha gukomeza neza iyi gahunda aho abikorera, abanyeshuri ndetse n’ibigo, abafatanyabikorwa batandukanye bose bazagiramo uruhare, ari byo bizaba ingamba izaba iy’igihe kirekire mu kurandura ikibazo cy’abanyeshuri barangizaga bafite ubumenyi butandukanye n’ibibera ku isoko ry’umurimo.
Yibutsa abikorera ko aya ari amahirwe kuri bo ndetse no ku banyeshuri ko ari andi mahirwe abafasha kwiga ndetse no guteza imbere ubushakashatsi kugira ngo batange umusaruro ukenewe aho ng’aho.
Byose hamwe ngo bizatuma umusaruro uzaba ubakenewemo wikuba inshuro nyinshi.
Ubuyobozi bwa APEFE buvuga ko gahunda ya ‘Igira ku murimo’ izateza imbere kwigira ku murimo no kudaheza ndetse n’uburinganire mu kwigisha ubumenyingiro.
Uretse ibyo, ngo iyi gahunda igendereye gufasha urubyiruko rw’abakobwa n’abahungu kubona akazi keza bizabafasha kurwanya ubukene.
Iyi gahunda iyobowe na Guverinoma y’u Rwanda binyujijwe muri Minisiteri y’Abakozi ba Leta n’Umurimo igashyirwa mu bikorwa n’urugaga rw’abikorera PSF ku bufatanye n’ikigo k’igihugu gishinzwe guteza imbere ubumenyingiro, WDA.
Iyi gahunda izakorera mu bigo by’abikorera bitunganya ibikomoka ku buhinzi n’ubworozi, ibikora imideri, ibitunganya ubwiza bw’umubiri ndetse n’ibigo by’amashuri bya leta byigisha ubumenyingiro.


text:
Kenshi abantu bakunze kwitiranya urukundo (affection) no kuryamana. Nyamara ni ibintu bibiri bitandukanye. Inzobere zakoze ubushakashatsi zibaza ingo nyinshi, zabonye abagabo benshi icyo zibitekerezaho : kuri bo, urwo urukundo (affection), ni urubanziriza igikorwa cyo kuryamana. Ariko ku bagore, bo babona ngo ari ibintu bibiri bitandukanye cyane. Umugabo avuga ko atanyuzwe mu kuryamana kwe n’umugore we, mu gihe umugore we atanyurwa mu kwerekwa urukundo (affection) umugabo we. Ni byiza ko umugabo atakwikakaza mu rugo rwe ngo yigire intare. Yego ni ngombwa kuyoborana igitsure bibaye ngombwa, atari ibya buri munsi, ariko ngo si byiza kwitwara nk’intare imbere y’umugore wawe.
Zimwe mu nzira umugabo yakoresha yereka urukundo (affection) umugore we harimo imvugo nziza n’amagambo meza aho bibaye ngombwa yaririmbira umugore we. Harimo kandi gukorera umugore bimwe mu bikorwa bimwereka ko iyo batari kumwe aba amutekereza nko kumworohereza ubutumwa bugufi kuri telefoni (abazifite), bwereka umugore ko amukumbuye. Byaba byiza rimwe na rimwe umugabo agiye aha umugore we indabo cyangwa se ururabo.
Umugabo ntakwiye gutinya umugore we. Ntibikwiye kubona umugabo n’umugore bagendana mu muhanda umwe bajya ahantu hamwe, ariko umwe ari imbere undi ari inyuma, kandi bagombye kugendana. Ahubwo mu gihe bari kumwe mu muhanda, umugabo n’umugore baba bagomba gufatana ikiganza kuko nta soni biteye. Abagabo benshi batabikora bemeza ko iyo umugabo akoze ibi nakomeje mvuga (gutetesha umugore we, gufatana ibiganza bagenda…) bavuga ko bamuhaye inzaratsi !
Abagore baryoherwa no kuvuga
Ikindi tutakwibagirwa kuvuga ni uko ahantu bikunda gupfira ari ukwibagirwa ko abagore boroherwa no kuvuga (communication). Ni byiza ko abagabo babimenya, ntibabifate nk’uburondogozi, kubatesha umwanya cyangwa se kwitetesha. Niba ushaka kumenya ikintu kirusha ibindi, gituma umugore yiyubaha, agira icyizere, ni ukuba azi ko umugabo we afata umwanya wo kumwumva kandi agaha agaciro ibitekerezo atanze. Niba muri kuganira ku by’ubuzima bwanyu, wisuzugura ibyo umugore ashaka, kandi umwereke ko ubihaye agaciro, ibyo bizatuma ahinduka neza.
Video Abakobwa Beza
Itandukaniro riri hagati y’urukundo no kuryamana
Kenshi abantu bakunze kwitiranya urukundo (affection) no kuryamana. Nyamara ni ibintu bibiri bitandukanye. Inzobere zakoze ubushakashatsi zibaza ingo nyinshi, zabonye abagabo benshi icyo zibitekerezaho : kuri bo, urwo urukundo (affection), ni urubanziriza igikorwa cyo kuryamana. Ariko ku bagore, bo babona ngo ari ibintu bibiri bitandukanye cyane. Umugabo avuga ko atanyuzwe mu kuryamana kwe n’umugore we, mu gihe umugore we atanyurwa mu kwerekwa urukundo (affection) umugabo we. Ni byiza ko umugabo atakwikakaza mu rugo rwe ngo yigire intare. Yego ni ngombwa kuyoborana igitsure bibaye ngombwa, atari ibya buri munsi, ariko ngo si byiza kwitwara nk’intare imbere y’umugore wawe.
Labels: urukundo


text:
[wptab name=’Isomo: 1 timote 3′]
Isomo ryo mu ibaruwa ya mbere Pawulo Intumwa yandikiye Timote 3,1-13
Dore ijambo rigomba kwizerwa: ni uko umuntu wumva ashaka kuba umwepiskopi, aba yifuje gushingwa umurimo mwiza cyane. Ariko rero, umwepiskopi agomba kuba ari umuntu w’inyangamugayo, washyingiwe rimwe risa, ntagire inda nini, agacisha make, akagira ubupfura, akamenya kwakira neza abamugana, kandi akaba ashoboye ibyo kwigisha, ntabe umunywi cyangwa umunyamahane, ahubwo agahorana ineza, akazira gushotorana kandi ntabe umunyabugugu. Akamenya kugenga urugo rwe no gutoza abana be kumvira; ibyo byose bigakorwa mu bwiyubahe. None se koko umuntu utazi gutegeka urugo rwe bwite, yashobora ate kwita kuri Kiliziya y’Imana? Byongeye, ntazabe ari umuntu ugarukiye Imana mu bya vuba, hato atazatwarwa n’ubwirasi, bigatuma acirwa urwa Sekibi. Ubundi kandi, rubanda rwo hanze rugomba kuba rumuvuga neza kugira ngo atava aho yamaganwa, cyangwa akongera kugwa mu mitego ya Sekibi.
Abadiyakoni na bo, bagomba kuba ari abantu b’inyangamugayo, bazira uburyarya, ntibarenze urugero mu kunywa inzoga, cyangwa ngo bararikire inyungu zidaciye mu mucyo. Bagomba kandi gukomera ku iyobera ry’ukwemera, barangwa n’umutimanama ukeye. Na bo kandi, bazabanze babagerageze, hanyuma nibasanga ari indakemwa, bazabone kubashinga umurimo w’ubudiyakoni.
N’abagore ni uko: bagomba kuba ari inyangamugayo, ntibabe abanyamazimwe, ntibagire inda nini, kandi bakaba indahemuka muri byose.
Abadiyakoni bagomba kuba barashyingiwe rimwe risa, bakanamenya gutegeka neza abana babo n’ingo zabo bwite. Koko rero, abatunganya neza imirimo bashinzwe, bibahesha umwanya w’icyubahiro, bakanabikesha gushira amanga mu kwemera bafitiye Kristu Yezu.
[/wptab]
[wptab name=’Zaburi ya 100(101)’]
Zaburi ya 100(101),1-2ab, 2cd-3ab, 5, 6
Ngiye kuririmba impuhwe n’ubutungane,
maze ngucurangire, wowe Uhoraho.
Ngiye kwibanda ku nzira y’ubutungane;
mbese uzansanganira ryari?
Nzaharanira ubutungane bw’umutima wanjye,
mu bo tubana.
Sinzigera nshimishwa n’ibidakwiye,
nk’uko nanga imyifatire y’abahakanyi;
Ubeshyera mugenzi we rwihishwa, nzamucecekesha.
Abasuzugura abandi n’abirata, abo sinzabihanganira.
Mu gihugu, nzahitamo abantu b’inyangamugayo,
kugira ngo abe ari bo bankikiza.
Ugendera mu nzira iboneye,
ni we uzambera umunyamirimo.
[/wptab]
[end_wptabset]


text:
Umuhanzi Niyo Bosco umaze kubaka izina hano mu Rwanda, yatangaje ko kuva kera abantu bamubwiraga ko azaba icyamamare.
Mu ntangiriro z’umwaka wa 2020 nibwo izina Niyo Bosco ryatangiye kumvikana mu matwi ya benshi, ubwo yashyiraga hanze indirimbo ye ya mbere yise “Ubigenza Ute”.
Uyu musore wari ufite imyaka 20 yigaruriye imitima ya benshi bidatinze, abikesha impanuro zikomeye zari mu ndirimbo ye, ijwi ryuje ubuhanga, n’ubuhanga mu gucuranga gitari nyamara atabona.
AKimara gushyira hanze indirimbo ye ya mbere yatumiwe mu bitaramo bitandukanye harimo n’icyitabiriwe n’umuhanzi Flavor wo muri Nigeria.
Umwaka urenzeho amezi atatu gusa impano ya Niyo Bosco imurikiwe Isi, avuga ko kuri we umwaka wa 2020 ari uwe.
Ati “Ni wo mwaka abantu bamenye mu buryo bwagutse, navuga ko 2020 ari umwaka wanjye icyawubayemo cyose ni umwaka wose.”
Niyo Bosco yemeza ko kuva mu bwana bwe, yari afite inzozi zo kuzaba umuhanzi w’icyamamare, ariko ntiyakegaga ko uru rugendo rwatangira mu mwaka ushize.
Ati “Numvaga nzaba umuntu w’umuhanzi kandi abantu bazi bitari n’ibi ndiho, nubwo nabyo ari byiza ariko ndifuza ibirenze ibi. Numvaga bizatinda ariko bizaba.”
Uretse kwizera ko impano ye, Niyo Bosco yanizera ko ibyo yahanuriwe ari byo kuzaba umuhanzi ukomeye bigomba kuba.
“Icyizere ntikigombera, kigombera mu kumva ko hari icyo ufite, impano ubwayo yampaga icyizere. Nagiye mbona abantu benshi bamwira ngo wowe waririmba, uzaba umuntu ukomeye, guhanura, hari igihe guhanura biba bisa nk’ibitekerezo ariko hari icyo bikora.”
Arahamya ko ubu ‘ubuzima bwarahindutse mu buryo bw’imitekerereze, mu buryo bw’imibereho no mu buryo bw’izina kuko navuye ahantu umuntu umwe tutaziranye atanzi, bigera aho abantu benshi bamenya ntabazi’


text:
Indwara y’urukundo cyangwa Amour (lovesickness) ngo ni indwara nk’izindi. Cyakora iyi yo itangirana ahanini ibimenyetso bitagaragara inyuma (Psychologique) biherekezwa n’ibigaragara (physique). Iyo umuntu arwaye indwara y’urukundo aba yumva afite urukundo rwinshi noneho kandi agasanga umuntu arimo gukunda ntabwo amuri hafi muri ako kanya. Ikindi kintu gishobora gutera iyi ndwara ni uko umuntu aba arimo gukunda baba badahuje ibyiyumvo, ni ukuvuga ko ashobora kuba amukunda atabizi cyangwa akaba amukunda, undi atamukunda.Ikindi kintu gituma abantu barwara iyi ndwara ni uko ibitekerezo byabo n’ibyumvo byabo biba byahindutse, bakaba barimo gutekereza umuntu umwe gusa. Aha rero hari uburyo butandukanye ushobora gukoresha kugira ngo wirinde iyo ndwara mu gihe wumva ushobora kuyirwara.
1. Gerageza gufindura ibimenyetso by’indwara y’urukundo
Ushobora kwiyumva ukumva urarwaye ariko ukayoberwa icyo urwaye. Kugira ngo rero umenye ko urwaye urukundo cyangwa amour, ni uko rimwe na rimwe uzarwara umutwe wizanye, mu nda hazakurya, uzacibwamo, iseseme, uzumva utagishaka kurya nk’uko bisanzwe, uzumva uducurane kandi utari urwaye ndetse akenshi usanga nta muntu ushaka kuvugisha. Muri iki gihe kandi ushobora kwifata ukarira nta muntu ukuvuze. Niwibonaho ibi bimenyetso kandi hari umuntu uri gukunda cyane, uzamenye ko akawe kabaye ugiye kurwara urukundo maze ubundi utangire ubuhashye.
2. Nureba neza, uzasanga ibi bintu byose bifite inkomoko mu gahinda n’ urwango wumva wifitemo muri iyo minsi
Nyuma yo kubona biriya bimenyetso ugomba guhita ushaka umuntu mubivuganaho. Impamvu ugomba gushaka umuntu mukaganira ni uko ahanini uba wumva ufite nk’ikintu cyatakaye cyangwa ukumva hari umuntu uri kubura mu buzima bwabwe. Mu rwego rwo kwirinda kuremba, ugomba guhita ushaka umwe mu nshuti zawe cyangwa undi muntu wumva wisanzuraho ukamuganiriza ibyawe kuko uko ubivuga ni na ko bigenda bigushiramo, ari na ko umutima wawe ugenda uruhuka.
3. Uzarye neza kugira ngo udahita unanuka bidasanzwe
Bitewe n’ibihe bidasanzwe uba urimo uba ushobora kunanirwa kurya ubundi ugashiduka warataye ibiro byinshi cyane. Aha rero uba ugomba kurya neza kugira ngo ubashe kurushaho gutekereza neza uburyo wakwivana muri ibyo bihe. Indwara y’urukundo ishobora gutuma uhita unarwara indwara zindi zisanzwe kuko umubiri wawe uba wataye imbaraga. Aha rero ugomba kwitondera ibyo urya muri icyo gihe kuko ni bwo uba ukeneye kurya neza kurusha ikindi gihe.
Muri iki gihe kandi uzanywe amazi menshi cyangwa se ahagije kuko uzaba uri gutekereza cyane. Uzirinde kandi guhungira mu biyobyabwenge nk’inzoga nyinshi, urumogi n’ibindi. Ibi nubikoresha bizakwibagizaho gato ariko nibigushiramo uzababara kurusha mbere. Ibi kandi bizatuma iki gihe cyo kurwara urukundo kiba kirekire kurusha uko byari kugenda. Ahubwo iyegereze tumwe mu tuntu ukunda maze uturye muri icyo gihe.
4. Fata neza umubiri wawe
Aha bishatse kuvuga ko umubiri wawe utagomba kuba ari wo uzira ibihe bibi urimo, ngo uwufate nabi cyangwa se uwibagirwe. Niba ufite siporo usanzwe ukora, komeza uyikore kandi buri gihe. Niba kandi nta mwitozo ngororamubiri wari usanzwe ukora, tangira urebe icyo wakora muri iyo minsi, wajya muri gym tonique, kwiruka, kugenda ku igare, gukina karate cyangwa se ikindi.
5. Ryama uruhuke bihagije
Indwara y’urukundo ishobora gutuma utekereza cyane ukibagirwa ko ugomba kuryama ngo uruhuke. Aha rero ugomba gukora ku buryo uzajya uryamira igihe kimwe ukanabyukira igihe kimwe. Uzirinde ibintu bikurangaza mu cyumba cyo kuryamamo nka televiziyo, mudasobwa, ahubwo wenda ushyiremo ibinyamakuru cyangwa se ibitabo bizagufasha kubona ibitotsi vuba. Ugomba kandi gushaka ibyo kuryamira no kwiyorosa byiza kandi bikeye bizatuma wishimira uburiri.
6. Gira ibintu bimwe na bimwe wikuraho
Iyo utandukanye n’umuntu, ni byiza ko wirinda ibintu bimwe na bimwe bigusubiza mu bihe mwagiranye. Aha ugomba gutanga cyangwa se gutiza abandi amafirime y’urukundo mwarebanaga ndetse n’ibitabo bikwibutsa ibihe mwagiranye.
Ugomba kandi kubika kure amafoto ashobora kukwibutsa bya bihe kuko gukomeza ubireba byatuma umara igihe kirekire urwaye indwara y’ urukundo.
7. Gerageza gutekereza neza
Niba warashwanye n’umukunzi, ntabwo ugomba gutekereza ko ibintu byose bitazaguhira. Ishimire ibyiza ufite, nk’uburenganzira bwo kwigendera mu muhanda, kuba ushobora kuryama ukabyuka nta wuguteraho induru, n’ibindi. Tekereza ku bintu byiza byose ufite. Ibuka ko uri umuntu uzi gutekereza kandi ufata icyemezo cya kigabo. Ibuka ko uri umuntu ushoboye kwibeshaho nta bufasha bundi ukeneye.
Niba umukunzi wawe atakuri hafi, itegere amanywa n’ijoro, urebe ukwezi n’inyenyeri, wibuke ko uko uri kubibona na we aho ari ari ko ari kubibona bityo wumve utari wenyine. Ibi bizatuma wumva ko muzongera mugasubirana umunsi umwe, igihe nikigera.
8. Tanga umusaruro mu byo ukora
Iyo warwaye urukundo, ucika intege ndetse no mu kazi ntube ugitanga umusaruro nk’uko bisanzwe. Ni byiza ko wandika ahantu ibintu byose uteganya gukora ubundi utekereze ku buryo ugomba kubirangiza byose kandi neza. Nubwo bitoroshye ariko, gerageza byibura utangire.
Tangira uhe agaciro ibintu bimwe wari usanzwe utitaho, aha ni nko kwihemba igihe kimwe mu byo wihaye gukora ubirangije. Ihembe! Ntabwo ugomba kwiha igikombe nk’ikipe itwaye shampiyona, ariko niba wanditse umushinga ukawurangiza fata nk’umwanya ujye nko kureba ikipe ufana iri gukina.
9. Shikama mu kwemera kwawe
Niba ufite ukwemera runaka, iki ni igihe cyiza cyo gutera imbere mu kwemera kwawe, bikagufasha kunesha ya ndwara y’urukundo.
Ifashishe gusenga nk’intwaro iguha imbaraga ndetse n’amahoro mu mutima. Aya mahoro yo mu mutima kandi azaguha imbaraga zo kunesha ya mibabaro yose ituruka kuri ya ndwara y’urukundo.
10. Sohoka ubundi uganire n’ abantu
Ntabwo buri gihe uzumva ko ugomba gusohoka ari uko uri kumwe n’umukunzi cyangwa se n’umuntu uri gutereta cyangwa uri kugutereta. Ushobora gusohokana n’abandi mukajyana guhaha, gukina, gutembera, mu nama n’ibindi. Niba ukunda kuganzwa n’indwara y’urukundo iyo uri wenyine, reba ukuntu waba uri kumwe n’abandi ariko ntuzashake gushyiramo imbaraga ngo ugire umubano ukomeye cyane n’abo muri kumwe. Ni byiza ko igihe uri kumwe n’abandi uba uwo uri we, wowe gusa reka ibintu bigende ku murongo uko bisanzwe.
11. Andika inyandiko y’ibyo wibuka mwagiranye n’umukunzi mutari kumwe
Aha ni byiza ko wandika byose mu ikayi. Uzabona neza ko biri kukorohera kumenya iby’ingenzi ndetse n’ibitari ngombwa ubundi ibitari ngombwa ubijugunye.
Ku bantu bafite abakunzi babo kure, koresha e-mails cyangwa se za chart kugira ngo mubashe kugumana. Rimwe na rimwe ube wanatungura umukunzi n’akavugo wamuhimbiye k’urukundo, akabaruwa k’urukundo, akarabo k’urukundo n’ibindi bishobora kumushimisha.
Tubikesha: aufeminin.com


text:
Thegene Rudasingwa arabulira Paul Kagame : "Hitamo ubuzima cyangwa urupfu"
BWANA PAUL KAGAME: HITAMO UBUZIMA CYANGWA URUPFU:Dr RUDASINGWA
Kuli Bwana Paul Kagame
Village Urugwiro
Kigali
Rwanda
Maze kumva amadisikuru yawe yo muri iyi minsi, niyemeje kukwandikira uru rwandiko no kurushyira ku mugaragaro. Umunyarwanda wese wakurikiranye amagambo yawe, yibajije byinshi, cyane cyane aho u Rwanda rugana.
Muri make, amagambo yawe yari maremare ariko iby’ingenzi washakaga kuvuga n’ibi bikurikira:
1)Abahutu iyo bava bakagera ni abajenosideri
2)Abatutsi batavuga rumwe nawe bakorera abajenosideri (Abahutu)
3) Perezida Kikwete wa Tanzania wakugiriye inama gushyikirana na FDLR uzamukubita kuko nawe akorera abajenosideri (Abahutu)
Igitera abanyarwanda ubwoba n’agahinda nuko amagambo nkayo, aherekeza ibikorwa abanyarwanda bakuzi ho ( kwica, gufunga, gutegekesha igitugu, kwigwiza ho umutungo, kwanduranya no guteza intambara mu baturanyi, n’ibindi) wayabwiraga urubyiruko rw’abanyarwanda. Nibo wabwiraga ngo abahutu banduye icyaha kavukire cy’ubwicanyi, kandi ko bagomba gusaba no gusabira imbabazi ababyeyi babo. Abatutsi muri bo ubwo warababwiraga uti mwirinde abahutu nibo bamaze bene wanyu.
Ese, Bwana Kagame, niba ibyo bikekerezo atari ibyumujenosideri, twabyita iki? Niba atari ingengabitekerezo, niki? Niba bitavangura amoko, twavuga ko bigamije iki? Ese haricyo amateka y’u Rwanda yigeze akwigisha?
Abami babayeho baragenda bamaze imyaka amagana. Ubukoloni bwaraje buragenda. Repubulika ya Mbere ayaraje iragenda. Repubulika ya Kabiri yaraje iragenda. Ibya FPR na gatsiko kawe biri muu minsi yanyuma. Ko bizagenda ntagushidikanya. Ryari? Bite?
Reka ne kwirirwa nkurondogorera nkubwira iby’inshigano z’umuyobozi abanyarwanda bakwiriye mu bihe nk’ibi kuko byaba ari nk’impitagihe.
U Rwanda rugeze k’umayira abiri, ugomba guhitamo inzira ushaka kunyuramo; bityo kandi ukirengera ingaruka za buri nzira.
INZIRA YA MBERE: UBUZIMA
Iyi nzira iraruhije ariko niho umuti w’ibibazo abanyarwanda bafite waboneka. Harimo gusenya ibibi ubutegetsi bwawe bwongereye ku bindi bibi byavuye mu mateka y’u Rwanda. Tugomba gusenya ubutegetsi bw’udutsiko tw’amoko, uturere, n’ibindi. Tugomba guca umuco wo kudahana. Tugomba kurandura ubuhunzi n’ubwicanyi. Uretse gusenya ibibi, tugomba kwubaka ibyiza dushingiye kubyiza tuvana mu mateka dusangiye.
Abanyarwanda tugomba kungana imbere y’amategeko, tukagira ubutabera butabogama. Tugomba kumara abanyarwanda ubwoba, tugasangira ibike n’ibyinshi nk’abavandimwe ntawuhejwe. Tugomba kwita kubacitse kwicumu bose, aba abahutu, abatutsi cyangwa abatwa. Tugomba kwita ku bamugajwe n’intambara. Tugomba gucyura abanyarwanda bagandagaje za Arusha na handi, batagira iyo babarizwa. Tugomba gucyura Umwami Kigeli mu cyubahiro, ndetse tugaha icyubahiro nabandi bayobozi bigeze kuyobobora u Rwanda. Tugomba kwubaka inzego z’umutekano z’abanyarwanda bose bibonamo, zirengera buri munyarwanda zitavanguye, kandi zishyigikira demokarasi n’uburenganzira bwa buri munyarwanda. Tugomba kwunga abanyarwanda kuko twese dufite ibikomere. Tugomba kutanga urugero rwiza ku rubyiruko rw’u Rwanda.
Iyi nzira ya mbere iradusaba twese ko dushyikirana, mu mahoro. Cyane cyane ni wowe Paul Kagame isaba ko ushyikirana na FDLR, namashyaka atavuga rumwe nawe. Nibyo abanyarwanda bamaze imyaka myinshi bagusaba. Nibyo Perezida Kikwete nabangenzi be mu mumulyango wa SADC bagusaba. Abayobozi bakunda u Rwanda, bakunda abanyarwanda bose, nibyo basabwa mu bihe tugezemo.
Iyi nzira uyemeye, niyo makiriro yawe kandi yacu twese. Nitwicara hamwe muri gacaca nyakuri, ivugisha ukuri, igamije kwunga, abanyarwanda tuzavuga ubwicanyi bwose bwakozwe nabahutu, abatutsi, n’abatwa, mu Rwanda hose no hanze yarwo, hanyuma duhitemo. Ntibyoroshye ariko ndahamya ko abanyarwanda muri rusange bazahitamo ko wowe Paul Kagame, hamwe nagatsiko kawe wakoresheje mu bwicanyi, wongereyeho nabandi banyarwanda bose bagize uruhare mu bwicanyi, bababarirwa, ariko ntibabe mu myanya y’ubuyobozi. Ibi birasaba abanyarwanda bose kutibagirwa, ariko no kubabarirana bidasanzwe, niba tugomba gutangira bundi bushya.
None se ko abahutu wabahinduye abajenosideri, abatutsi ukabita ibigarasha, abaturanyi ukabahindura abanzi ugomba kurwanya byashoboka ukabica, witeguye ute iyi nzira y’umusaraba ariko itanga ubuzima?
INZIRA YA KABIRI: URUPFU
Iyi ni nzira y’intambara. Muri disikuru zawe zose ukunze kurata, kwirata, no gukangisha intambara. Usa nkaho utabaye mu ntambara. W’iyibagije ikiguzi ky’intambara wabayemo cyangwa wateje muri Uganda, Rwanda na Congo? Ubu uwakubaza umubare w’abanyarwanda bamaze kugwa mu ntambara kuva muri 1990, wawuvuga ( dushobora kuba tumaze gutakaza miliyoni ebyiri nigice kuva 1990-2013)?. None se ko FPR wayishe ukayihindura igikoresho uzarwanisha iki? Ese ko abahoze ari inkotanyi bari ku gatebe, bamwe bakicara mu myanya nk’ibyapa, abandi ukabahindura inkoramaraso, uzarwanisha iki? Ese igisirikare cy’agatsiko kabatutsi bagenzurwa na Jack Nziza nicyo uzatsindisha? Ese ko abanyarwanda ubanga nabo bakwanga, ukaba uhanganye n’abaturanyi, abanyafurika bakaba bakwinuba, abandi banyamahanga bakaba baragufatiye ibyemezo, iyo ntambara ushoza uzayikizwa niki?
Ntabwo ndi umuhanuzi. Ndabizi ko utakigirwa inama. Ntabo mu mulyango wawe bagutinyuka ngo bakubwize ukuri. Umufasha wawe, aho kukugira inama ati nyamuneka sigaho, ubu nawe mufatanyije inzira yo kurimbura no kurimbuka. Tito Rutaremara, James Musoni, Manasse Nshuti, Bazivamo, Ngarambe, Mushikiwabo na Jack Nziza nibo bakubeshya ngo komerezaho ni byiza? Nyamara urabizi ibyo wajyaga ubavugaho ndi kumwe nawe twenyine. Uretse abakorera imbehe, abakuvuga nabi iyo biherereye nibo benshi. Bagukomera mu mashyi ku mugaragaro, bataha bakakuvuma.
Ariko nagirango nkubwire ko uramutse uhisemo iyi nzira, amaherezo yawe ni mabi cyane. Uramutse uhisemo gushoza indi intambara uzayitsindwa. Impamvu uzayitsindwa nuko ibitekerezo n’imikorere byawe bishaje kandi aribyumujenosideri. Kandi, uramutse ushoje intambara, abanyarwanda noneho bazayirwana bafatanije (abahutu, abatwa, abatutsi). Izabamo ibitambo byinshi mu banyarwanda ariko izaba intambara yo kurangiza intambara mu Rwanda no mu karere, kuko abanyarwanda bazafatanya nizindi nzirakarengane mu karere kwigobotora inkota, igitugu, n’intambara bwawe.
Bwana Paul Kagame, igihe cyo guhitamo kirageze.
Fatanya nabandi banyarwanda uhitemo ubuzima, kuko abanyarwanda barambiwe urupfu. Niba uhisemo inzira y’urupfu, uzirengere ingaruka zayo.
Theogene Rudasingwa
Washington DC
USA
7/7/2013


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Ibyo bimenyetso byo kwitondedwa ni ibibikurikira:
1. Kuribwa mu mugongo
Ubushakashati bwakorewe i Quebec ho muri Canada mu mwaka wa 2008 bwagaragaje ko abagabo 9 ku 10 bagaragaraho iki kibazo aho usanga bababara mu ruti rw’umugongo bitewe wenda n’ingingo cyangwa se imitsi ngo biba bitarimo gukora neza. Gusa ariko ngo nubwo iyi atari indwara, ngo ishobora kuba intandaro y’indwara z’ibikatu nk’impyiko, kanseri y’ubugabo cyangwa se indwara y’amara mu gihe utahise ugira ubushake bwo kureba muganga hakiri kare nk’uko bisobanurwa na muganga Sylvain Renaud wo muri iki gihugu.
2. Uburibwe bwo mu mabya
Usanga ngo abagabo benshi bagira iki kibazo cyo kuribwa mu mabya ariko bakagira ngo ni ibisanzwe ntibabe bajya kwa muganga, ariko ngo hari abo bibabaza cyane ndetse bikanabatera isoni zo kuvuga ko bababara mu myanya myibarukiro. Ariko burya ngo bishobora kubaviramo indwara ya kanseri y’amabya cyane cyane ku bagabo bari munsi y’imyaka 35.
3. Uburibwe bukabije bwo mu nda hafi y’umukondo
Nubwo ngo ikibazo cyo kubabara mu nda gisa n’aho ari rusange, aho usanga abantu benshi bakunda gutaka mu nda ariko ngo ntibisanzwe ku bagabo kuko ngo bishobora guterwa n’uko udusabo tw’indurwe dufite ikibazo, kikaba ari ikimenyetso cy’uko umugabo ufite bene ubu bubabare ashobora gufatwa n’indwara ya appendicite byihuse.
4. Kuribwa mu gatuza
Nk’uko bikomeza bitangazwa n’uru rubuga ‘Pour Elle’ ngo usanga 1% by’abagabo bagaragaraho indwara ya kanseri y’ibere, ahanini ngo usanga baba batangiye bababara mu gatuza ntibabifate nk’ikibazo gikomeye aho usanga abagabo benshi batanemera ko bashobora kwandura kanseri y’ibere. Akenshi rero ngo mu gihe batangiye kugira ububabare bwo mu gatuza barangwa no kuzana utuntu tw’utubyimba munsi y’ibere cyangwa se mu kwaha. Mu gihe rero ngo hagaragaje ibibimenyetso byose, ihutire kujya kwa muganga mu rwego rwo gukumira indwara ya kanseri y’ibere.
5. Kubura ubushake bwo gutera akabariro
Mu gihe habayeho ibibazo bishingiye ku miterere y’umuntu ndetse n’imitekerereze, ikijyanye no guhagarika gukora imibonano mpuzabitsina gifatwa nk’ikizira hagati y’abashakanye. Ngo iyo bigenze gutyo, iki kibazo gishobora gutera umuntu umunabi no kwiyanga. Iki kibazo kandi ngo kikaba gikunze kugaruka mu byo abagabo benshi baba bajya kwisuzumisha mu mavuriro atandukanye. Ibi kandi ngo bitera ibibazo bikomeye abagabo kuko n’ubusanzwe abagabo aria bantu bakunda kwihagararaho. Ngo kunanirwa gutera akabariro rero bishobora kubatera ikimwaro ndetse bigahindura (mu buryo bubi) imyitwarire yabo muri sosiyete. Nk’uko bitangazwa na Sylvain Renauld, ngo icyo kibazo gishobora guterwa n’indwara z’uruhago kimwe n’izindi zishingiye nko ku mitsi. Ngo ibyo kandi bishobora gushingira ku kibazo cy’ihungabana, kandi bishobora kurangira bivuyemo agahinda gakabije, umunabi n’ubwigunge budashira. Ngo igihe bigenze bityo rero, ni byiza gusanga umuganga w’umujyanama mu by’imitekerereze kugira ngo abe yagufasha gusohoka muri izo ngorane.
6. Gushaka kujya kwihagarika buri kanya
Gushaka kujya kunyara buri kanya ku bagabo burya ngo ni ikintu cyo kwitonderwa kuko bishobora kuba intandaro y’indwara zitandukanye harimo nka kanseri y’amabya cyangwa se iy’uruhago ndetse na diyabete. Niba uri umugabo ukaba ubona iki kimenyetso, ngo ihutire kujya kwa muganga mu rwego rwo kwirinda izi ndwara zavuzwe haruguru.


text:
Itsinda rya Wenge Musica ni rimwe mu yamamaye mu mateka y’ubuhanzi muri Repubulika iharanira Demokarasi ya Kongo. Abari bayigize bubatse izina mu gihugu ndetse no hirya no hino ku isi.
Orukesitiri Wenge Musica yashinzwe na Didier Masela mu mwaka wa 1981. Mbeye y’uko itangizwa ku mugaragaro igahabwa n’iryo zina yari igizwe n’abasore b’abanyeshuri baririmbaga byo kwinezeza mu gihe babaga bari mu biruhuko; icyo gihe abo banyeshuri bari bibumbiye mu kitwaga Celio Stars.
Nyuma yo gushingwa, Wenge Musica ntabwo yatinze kwamamara kuko yari ifite abanyempano haba mu miririmbire haba no mu micurangire. Iri tsinda ryibandaga ku njyana ya soukous, rumba ndetse ryaje no kwadukana umucezo mushya witwa ndombolo.
Aba bahanzi bahimbye indirimbo nyinshi banakora ibitaramo binyuranye muri Kongo, hirya no hino muri Afurika ndetse no ku isi yose. Bigeze no kuza mu Rwanda mu myaka ya za 90 ibitaramo byabo byitabirwa n’imbaga itabarika.
Mu ndirimbo za Wenge Musica zigaruriye imitima ya benshi twavuga Kin E Bougé, Les Anges Adorables, Voyage Mboso, Pentagone, Mulolo, Kala-Yi-Boeing, Feux de l’Amour abenshi bakunda kwita Ndombolo n’izindi.
N’ubwo Wenge Musica yakunze kugira abahimbyi, abacuranzi n’abaririmbyi b’intyoza kandi bafite impano uko ibihe byagendaga bisimburana, tugiye kwibanda kuri batandatu b’ingenzi bafatwa nk’inkingi za mwamba.
Adolphe Dominguez: Ni umuririmbyi winjiye muri iri tsinda mu mwaka wa 1983 hashize imyaka ibiri rishinzwe.
Alain Makaba: Ni umucuranzi wa gitari na sentetizeri wagize uruhare runini mu gutunganya alubumu yitwa Titanic. Yinjiye muri Wenge Musica mu mwaka wa 1981.
Didier Masela: Amazina ye yose ni Didier Masela Ndudi Ntadilu. Yavutse ku itariki ya 12 Mutarama 1966. Ni umucuranzi wa guitare basse akaba ari na we washinze Wenge Musica mu mwaka wa 1981.
Werrason: Ubundi yitwa Noël Ngiama Makanda akaba yaravutse ku itariki ya 25 Ukuboza 1965. Ni umuririmbyi ufite impano y’ijwi ryiza. Umugore we yitwa Sylvie Mpata Masaki. Werrason yinjiye muri Wenge Musica ubwo yashingwaga mu mwaka wa 1981.
Blaise Bula: Yavutse mu mwaka wa 1965 akaba yarinjiye mu itsinda rya Wenge Musica mu 1983 nk’umuririmbyi.
JB Mpiana: Amazina ye ni Jean Bedel Mpiana wa Tshituka. Yavukiye i Kananga muri Kasaï ku itariki ya 2 Kamena 1967. Yinjiye muri Wenge Musica mu mwaka wa 1982. Azwiho kuririmba ahogoza mu ijwi riyunguriye. Aha twatanga urugero rw’indirimbo yafatanyijemo na Papa Wemba yitwa Cavalier Solitaire.
Gucikamo ibice kwa Wenge Musica
Mu mwaka wa 1997 inzira zabyaye amahari muri Wenge Musica nyuma y’uko basohoye indirimbo yamamaye cyane ya Feux de l’Amour izwi nka Ndombolo. Icyo gihe JB Mpiana yahise atangiza Wenge Musica Bon Chic Bon Genre (BCBG) ajyana na Alain Makaba, Blaise Bula n’abandi na ho ku rundi ruhande Werrason ashinga Wenge Musica Maison Mère ashyiramo Didier Masela, Adolphe Dominguez n’abandi baririmbyi ndetse n’abacuranzi babyumvaga kimwe.
Gentil KABEHO


text:
Nyarugenge: Ababyeyi basobanuriwe gahunda zo kuboneza urubyaro
Yanditswe na Mutungirehe Samuel
Ababyeyi bo mu Mudugudu wa Rugendabare mu Kagari ka kankuba mu Murenge wa Mageragere, Akarere ka Nyarugenge, batangiye gusobanurirwa byimbitse uburyo butandukanye bwo kuboneza urubyaro.
Ni mu gihe mu Rwanda hatangijwe icyumweru cyahariwe kwita ku buzima bw’umwana n’umubyeyi.
Umukozi w’ibitaro bya Muhima ushinzwe gahunda zo kuboneza urubyaro yasobanuriye ababyeyi uburyo butandukanye umugore yifashisha mu kuboneza urubyaro burimo no ku mugabo.
Uwimbabazi Mathilde yabasobanuriye n’igihe umugore umaze kubyara ashobora gutangira kuboneza urubyaro.
Bumwe mu buryo bwo kuboneza urubyaro mu guhe kigufi ni ubwo gukoresha ibinini by’imisemburo, gukoresha agakingirizo, kubara ukoresheje urunigi ku mugore ufite ukwezi kudahindagurika kandi watangiye gukurira umwana, nk’uko Uwimbabazi yabisobanuye.
Ababyeyi basobanuriwe ko ushaka kuboneza urubyaro biba byiza kubikorera kwa muganga kuko nyuma y’ukwezi n’igice umugore amaze kubyara ashobora kongera agasama.
Umubyeyi wagize ibyago agakuramo inda ashobora kongera agatwita nyuma y’ibyumweru bibiri mu gihe akoze imibonano mpuzabitsina idakingiye.
Ababyeyi bibukijwe kandi ko uburyo bwo kuboneza urubyaro hakoreshejwe gushyira agapira mu mura bitagira ingaruka n’imwe kuko nta misemburo bukoresha.
Umwe mu bagabo yagaragaje ko mu kuboneza urubyaro by’igihe gito abashakanye bakoresha agakingirizo hakiri abagore batarasobanukirwa neza ko hari udukingirizo twabagenewe.
Ni udukingirizo dushobora gukoreshwa mu gihe abagabo utwabo twabashiranye cyangwa batwibagiwe bitewe n’impamvu runaka.
Ababyeyi baributswa kandi ko uburyo bwo kuboneza urubyaro mu buryo bw’igihe kirekire ku bagore no ku bagabo nta ngaruka¬†bigira ku mubiri w’ubikoze ariko bidashoboka kongera kubyara mu gihe wabikoze.
Ibikorwa biteganyijwe muri icyo cyumweru cyahariwe ubuzima bw’umwana n’umubyeyi birimo guha serivisi zo kuboneza urubyaro ababishaka, gukingira abana kuva mu mezi 6 kugeza kuri 59, abandi bana mu byiciro bitandukanye by’amezi n’imyaka bahabwe ibinini by’inzoka.
Visi meya w’akarere ka Nyarugenge, Ndayisenga JMV watangije icyo cyumweru yavuze ko ari icyumweru ngarukamwaka yibanda ku buzimambw’umwana n’umubyeyi.
Yavuze ko Leta yifuza ko buri mubyeyi akangurirwa kubyara abo ashoboye kurera kuko ubuzima bw’uyu munsi buhindagurika, ibiciro by’ibintu byose bisigaye bihora bizamuka umunsi ku munsi. Ati “Tugomba rero kubihuza n’ubuzima tubamo bwa buri munsi.”
“Uranezezwa no kubyara abana 10, 12 uzabaha iki? Babyeyi mwe kunezwezwa no kubyara abana banshi ntacyo muzabaha. Wabyaye umwe cyangwa babiri uzashobora bahuye n’imbaraga ufite?
Mu zindi gahunda zihari ni ukwigisha ababyeyi kuboneza imirire myiza mu ngo ku bagize umuryango uko indyo yabo itandukanye no gukangurira ababyeyi kunoza isuku mu ngo, ku myambaro, imirire no ku bana.
Andi mafoto


text:
Abanyarwanda, Abanyekongo, Abarundi, Abafaransa….mwese murararitswe muri iki gitaramo cyagenewe gushyigikira Ishyaka Ishema ry’u Rwanda.
Tuzahabwa ikiganiro, dutange ibitekerezo, tubaze ibibazo byacu, dufatanye gushushanya igihugu cyiza dukeneye , u Rwanda rw’amahoro tuzaraga abana bacu, abuzukuru n’abazukuruza .
Wisigara mu rugo , va hasi, usange abandi, uganire, widagadure, wiyibagize akaga wanyuzemo, ucinye akadiho .
Iki ni igihe cyo kwanga gukomeza guheranwa n’ubwoba, agahinda n’umujinya ! Iki ni igihe cyo kwizera ko u Rwanda ruzima rushoboka, Abanyarwanda ubwacu turamutse DUHAGURUTSE, tukiyemeza kurwubaka.
Ishyaka Ishema ry’u Rwanda ryiteguye gufata akaboko buri muyarwanda ubyemera kandi ubishaka.
Ni kuri uyu wa gatandatu, taliki ya 23/3/2013, mu mugi wa ROUEN, muri Salle yitwa :
ROTONDE
2, Rue Albert DUPUIS


text:
ngwino unsohorere umwana(umugeni) ce samedi
Jules Sentore yasohoye indirimbo yo gushima Imana
Yanditswe na NDAMYIROKOYE FRANÇOIS
Rwamwiza Jules Bonheur uzwi nka Jules Sentore, umuhanzi ubarizwa muri Gakondo Group uzwi ku ndirimbo zirimo iyitwa “Kora akazi”, “Dutaramane” n’izindi yasohoye indirimbo yo gushima Imana yitwa “ Warakoze”.
Aganira n’Imvaho Nshya, Jules Sentore yavuze ko impamvu yahimbye iyo ndirimbo ari mu rwego rwo gushimira Imana kubera ibyiza imukorera birimo kumuteza imbere umunsi ku munsi.
Avuga kandi ko ari mu rwego rwo gushimira Imana kuko yahaye Abanyarwanda Igihugu kiza n’ubuyobozi bwiza.
Yagize ati “Ni indirimbo nakoze yo gushimira Imana kubera ibyiza inkorera n’ibyo ikorera Abanyarwanda muri rusange.”
Indirimbo yasohoye yavuze ko itagiye kuba iya mbere ngo cyangwa ibe iya nyuma yo guhimbaza Imana ngo ahubwo azajya akora n’izindi nyinshi nk’uko ashimangira ko ari umukirisitu.
Aha hasi hari amagambo y’iyo ndirimbo
Ayiiiii haaah huuuu ntewe ishema ryo kuba mu bwiza bwawe aho nkuramisha ubugingo bwanjye, namenye ko ari wowe mutangabugingo, namenye ko ari wowe wo kwiringirwa, ngira nti “ Nyagasani Mana mubyeyi wanjye uhorana nanjye undinda mu ntambwe zanjye ngufitiye ituro akira umutima wanjye ube uwawe nawe ube uwanjye”
Inyikirizo: Warakoze Mana (Warakoze Mana), Warakoze Mana (Warakoze Mana), warakoze gitare (Warakoze Mana),warakoze Mana (Warakoze Mana), ntawe uhwanye nawe (Warakoze Mana, tubivuge urabaruta (Warakoze Mana), yeeeeiiiiihhh
Mu ntambara z’urudaca uhorana intsinzi, wambereye umucyo mu mwijima,ntawakwigereranya wowe urihariye,mukunzi wanjye, munezero wanjye ngira nti “ Nyagasani Mana mubyeyi wanjye uhorana nanjye undinda mu ntambwe zanjye ngufitiye ituro akira umutima wanjye ube uwawe nawe ube uwanjye”
Inyikirizo:Warakoze Mana (Warakoze Mana), warakoze Mana (Warakoze Mana), Ntawe uhwanye nawe gitare (Warakoze Mana),Warakoze Yesu (Warakoze Mana), Waduhaye igihugu (Warakoze Mana) gitemba amata n’ubuki (Warakoze Mana) ,Warakoze Mana (Warakoze Mana)……
(Bridge) Haleluya Amen,Ohh Haleluya Amen, ohhh Haleluya Amen,………….
Inyikirizo:Warakoze Mana (Warakoze Mana) Warakoze Mana (Warakoze Mana) Ntawe uhwanye nawe (Warakoze Mana), Ntawe ukora nk’ibyo ukora, ohh waduhaye igihugu (Warakoze Mana) gitemba amata n’ubuki (Warakoze Mana) Warakoze Mana (Warakoze Mana), Warakoze Mana (Warakoze Mana)